tripathysagar/odia_wiki huggingface dataset:
ଚାଲ ଟିକେ ପ୍ରେମ କରିବା ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ପ୍ରଯୋଜନା କରିଥିଲେ ଚିନ୍ମୟୀ ପ୍ରିୟଦର୍ଶିନୀ । ଦେବକୀ ସାହୁ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ଆଶୁତୋଷ ବାରିକ କଥାଚିତ୍ରଟିର ସଂଳାପ ରଚନା କରିଥିଲେ । ସରୋଜ କାନ୍ତ ଏହି କଥାଚିତରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବିଭୂତି ଭୂଷଣ ଗଡ଼ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବରାଜ, ଚିନ୍ମୟୀ ପ୍ରିୟଦର୍ଶିନୀ ଏବଂ ଲିପ୍ସା ମିଶ୍ର । ସଲିଲ ମିତ୍ର, ପୁପିନ୍ଦର ସିଂହ, ବିରେନ ମିଶ୍ର, ପ୍ରଜ୍ଞା ଖଟୁଆ, ଗୁଡ୍ଡୁ, ଜୀବନ ପଣ୍ଡା, ସୁଶୀଲ, ଲକ୍ଷ୍ମୀପ୍ରିୟା, ରବି, ଭବାନୀ, ସରୋଜ ଦାସ, କାଳି ଚରଣ, ରଞ୍ଜିତା ପାଣିଗ୍ରାହୀ, ଗୁଲୁଆ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଦେବରାଜ ଚିନ୍ମୟୀ ପ୍ରିୟଦର୍ଶିନୀ ଲିପ୍ସା ମିଶ୍ର ସଲିଲ ମିତ୍ର ପୁପିନ୍ଦର ସିଂହ ବିରେନ ମିଶ୍ର ପ୍ରଜ୍ଞା ଖଟୁଆ ଗୁଡ୍ଡୁ ଜୀବନ ପଣ୍ଡା ସୁଶୀଲ ଲକ୍ଷ୍ମୀପ୍ରିୟା ରବି ଭବାନୀ ପ୍ରସାଦ ସରୋଜ ଦାସ କାଳି ଚରଣ ରଞ୍ଜିତା ପାଣିଗ୍ରାହୀ ଗୁଲୁଆ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୂଷଣ ଗଡ଼ନାୟକ । ଗୀତିକାର ପଞ୍ଚାନନ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ହ୍ୟୁମାନ ସାଗର, ତପୁ ମିଶ୍ର, ପ୍ରଜ୍ଞା ହୋତା, ସତ୍ୟଜିତ ପ୍ରଧାନ, ଅଭିଜିତ ମଜୁମଦାର, ଅଭିଜିତ ମିଶ୍ରଙ୍କ ଭଳି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାଙ୍କ ବିହାରୀ ଦାସ  (୮ ଜାନୁଆରୀ ୧୯୨୨ - ୨୮ ଜୁଲାଇ ୨୦୦୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଏବଂ ପ୍ରଜା ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ବାଙ୍କ ବିହାରୀ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୫୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ବାଙ୍କ ବିହାରୀ ବିଞ୍ଜାରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ପରେ ୧୯୭୧ ଓ ୧୯୭୪ ମସିହାର ଓଡ଼ିଶା ବିଧାନ ସଭା ନିର୍ବାଚରେ ସେ ଧର୍ମଶାଳା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବାଙ୍କ ବିହାରୀ ଦାସ ୧୯୨୨ ମସିହାର ଜାନୁଆରୀ ମାସ ୮ ତାରିଖ ଶାମ୍ବଦଶମୀ ଦିନ ତତ୍କାଳୀନ କଟକ ଜିଲ୍ଲା  (ଏବେକାର ଯାଜପୁର ଜିଲ୍ଲା)ର କଲ୍ୟାଣପୁର ଗ୍ରାମରେ ଜନ୍ମଗ୍ରହଣ କରିଥିଲେ  । ତାଙ୍କ ବାପାଙ୍କ ନାମ ଜଗନ୍ନାଥ ଦାସ ଏବଂ ତାଙ୍କ ପତ୍ନୀଙ୍କ ନାମ ସୁଧାମଞ୍ଜରୀ ଦାସ । ବାଙ୍କ ବିହାରୀଙ୍କର ଶିକ୍ଷାଗତ ଯୋଗ୍ୟତା ଥିଲା ସ୍ନାତକରୁ କମ୍ । ରାଜନୈତିକ ଜୀବନ ବାଙ୍କ ବିହାରୀ ଦାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଏବଂ ପ୍ରଜା ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ସେ ରାଜ୍ୟ ସଭାର ସଭ୍ୟ ଭାବେ ୦୩ ଅପ୍ରେଲ ୧୯୬୬ରୁ ୦୪ ଅପ୍ରେଲ ୧୯୭୧ ପର୍ଯ୍ୟନ୍ତ ଦାୟିତ୍ୱ ନିର୍ବାହ କରିଥିଲେ । ମୃତ୍ୟୁ ବାଙ୍କ ବିହାରୀ ୨୦୦୧ ମସିହାର ଜୁଲାଇ ମାସ ୨୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୯ ବର୍ଷ ବୟସ ହୋଇଥିଲା ।
କାଶୀନାଥ ମଲ୍ଲିକ  (ଜନ୍ମ: ୨୨ ଅପ୍ରେଲ ୧୯୫୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । କାଶୀନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଦଶପଲ୍ଲା ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କାଶୀନାଥ ମଲ୍ଲିକ ୧୯୫୮ ମସିହାର ଅପ୍ରେଲ ମାସ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅଧିକାରୀ ମଲ୍ଲିକ ଏବଂ ପତ୍ନୀଙ୍କ ନାମ ନିରୁପମା ମଲ୍ଲିକ । ରାଜନୈତିକ ଜୀବନ କାଶୀନାଥ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ବିଜୁ ଜନତା ଦଳର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଜ୍ଞାନେଶ୍ୱରୀ  ମରାଠୀ:            ( : ) ହିନ୍ଦୁ ମହାପୁରାଣ ଭଗବତ ଗୀତା ଉପରେ ଏକ ବର୍ଣ୍ଣନା  । ଏହା ମରାଠୀ ସନ୍ଥ ଓ କବି ଜ୍ଞାନେଶ୍ୱରୀଙ୍କଦ୍ୱାରା ୧୩ଶ ଶତାବ୍ଦୀରେ ଲିଖିତ ହେଇଥିଲା । ବିଦ୍ୱାନ ଭାଷା ଓ ମୂଲ୍ୟ ଭିତ୍ତିକ ବ୍ୟାଖ୍ୟା ପାଇଁ ଏହା ବହୁଳ ଆଦୃତ ହେଇଥିଲା । ଏହାର ମୂଳ ନାମ ଭାବରଥ ଦୀପିକା ଥିଲା , ଯାହାର ଅର୍ଥ  " ଅନ୍ତର୍ନିହିତ ଭାବ ଉପରେ ଆଲୋକପାତ "  କୁହାଯାଇପାରେ । ଏହି ନାମ ପରେ ଜ୍ଞାନେଶ୍ୱରୀ ରହିଲା । କାର୍ଯ୍ୟର ମୂଲ୍ୟବୋଧ ଜ୍ଞାନେଶ୍ୱରୀ, ଭଗବାଦ ଗୀତା ପାଇଁ ଏକ ଦାର୍ଶନିକ ଦୃଷ୍ଟିକୋଣ ସ୍ଥାପନ କରିଥାଏ । ଏହା ଧରମିକା ଭାବନା ପାଇଁ ମହାରାଷ୍ଟ୍ରରେ ଏକ ସ୍ଥାୟୀ ଆଧାର ସୃଷ୍ଟି କରିଥିଲା । ଏହା ନିଜେ ଏକ ପବିତ୍ର ଗ୍ରନ୍ଥର ସ୍ଥାନ ପାଇଥାଏ । ଏହା ସହିତା  "ଏକନ୍ତି ଭାଗବତ: ତୁକାରାମ ଗାଥା "  ମଧ୍ୟ ମରାଠୀ ଭାଷାରେ ଧାର୍ମିକ ଗ୍ରନ୍ଥ ଭାବରେ ଗଣା ଯାଇଥାଏ । ଏହା ମରାଠୀ ଭାଷା ସାହିତ୍ଯ ପାଇଁ ଏକ ମୂଳଦୁଆ ଭାବରେ ମହାରାଷ୍ଟ୍ରରେ ବହୁଳ ପଠିତ ହେଇଆସୁଛି । ଜ୍ଞାନେଶ୍ୱରୀର ୯ଟି ଶେଷ ଶ୍ଳୋକ ଲୋକଙ୍କ ପାଇଁ ବହୁଳ ଆକର୍ଷଣୀୟ । ଜ୍ଞାନେଶ୍ୱରୀର କିଛି ଉଦ୍ଦ୍ରୁତି ମୂଳ ଭଗବତରେ ~୭୫୦ଟି ଶ୍ଳୋକ ରହିଥିବା ସ୍ଥଳେ ଏହାକୁ ଜ୍ଞାନେଶ୍ୱର ପାଖାପାଖି ୯୦୦୦ଟି କବିତା କରି ଶ୍ରୁତି ମଧୁର ହେବାପରି ରଚନା କରିଥିଲେ । ଏହାକୁ ସଂଗୀତ ମାୟା ଭାବରେ ରଚନା କରାଯାଇଥିଲା । ଜ୍ଞାନେଶ୍ୱରୀର ବିଷୟ ବସ୍ତୁରେ କୁଣ୍ଡଳିନୀର ଜ୍ଞାନ ସହ ବସ୍ତୁବିଦ୍ୟା ଓ ଜ୍ୟୋତିବିଦ୍ୟାର ମଧ୍ୟ ଉପଯୋଗ କରାଯାଇଥିଲା । ଏହା ପରମେଶ୍ୱରଙ୍କ ଆସିମୀତ ଶକ୍ତି ଜୀବନର ରହସ୍ୟ ଜଳ, ବାୟୁର ମହତ୍ୱ ଉପରେ ଆଲୋକପାତ କରିଥାଏ ।
ସୁରେନ୍ଦ୍ର ପାଟଯୋଶୀ  (ଜନ୍ମ: ୫ ଅପ୍ରେଲ ୧୯୪୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋକସରା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁରେନ୍ଦ୍ର ପାଟଯୋଶୀ ୧୯୪୧ ମସିହାର ଅପ୍ରେଲ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପରମାନନ୍ଦ ପାଟଯୋଶୀ ଓ ପତ୍ନୀଙ୍କ ନାମ ସୌଭାଗ୍ୟ ମଞ୍ଜରୀ ପାଟଯୋଶୀ । ରାଜନୈତିକ ଜୀବନ ସୁରେନ୍ଦ୍ର ପାଟଯୋଶୀ ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
କଟକ ପ୍ରିଣ୍ଟିଂ ପ୍ରେସ   ୧୮୬୫ ମସିହାରେ କଟକରେ ପ୍ରତିଷ୍ଠିତ ଏକ ଛାପାଖାନା । ଓଡ଼ିଶା ମିଶନ ପ୍ରେସ ପରେ ଏହା ଓଡ଼ିଶାର ଦ୍ୱିତୀୟ ଓ ଅଣମିଶନାରୀ ଏବଂ ଓଡ଼ିଆଙ୍କ ପ୍ରତିଷ୍ଠିତ ପ୍ରଥମ ଛାପାଖାନା ଥିଲା । ବିଚିତ୍ରାନନ୍ଦ ଦାସ ଓ ଗୌରୀଶଙ୍କର ରାୟ କଟକର ଆଲାମଚାନ୍ଦ ବଜାରରେ ଏହି ଛାପାକଳର ସ୍ଥାପନା କରିଥିଲେ । ଢେଙ୍କାନାଳ ରାଜ୍ୟର ରାଜା ଭାଗିରଥୀ ମହେନ୍ଦ୍ର ବାହଦୁରଙ୍କ ସମେତ ଓଡ଼ିଶାର ଗଡ଼ଜାତ ରାଜାମାନେ ଏଥି ନିମନ୍ତେ ପାଣ୍ଠି ପ୍ରଦାନକରିଥିଲେ । ସ୍ଥାପନାର ବର୍ଷେ ପରେ ଏହାର ଏକ ପ୍ରମୁଖ ପ୍ରକାଶନ ରୂପେ ଓଡ଼ିଶାର ପ୍ରଥମ ସମ୍ବାଦପତ୍ର ଓ ସାହିତ୍ୟପତ୍ର ଉତ୍କଳ ଦୀପିକା ଏଠାରୁ ପ୍ରକାଶ ପାଇଥିଲା । ଇତିହାସ ୧୮୩୮ରେ କଟକଠାରେ ଉଇଲିଅମ ଚାର୍ଲସ ଲେସିଙ୍କ ପ୍ରତିଷ୍ଠିତ ଓଡ଼ିଶାର ପ୍ରଥମ ଛାପାଖାନା ଓଡ଼ିଶା ମିଶନ ପ୍ରେସ‌ ଧର୍ମ ସମେତ ଶିକ୍ଷା, ସାହିତ୍ୟ ଆଦି ସମ୍ବନ୍ଧିତ ପୁସ୍ତକ ପ୍ରକାଶ କରିଥିଲେ । ତେବେ ସେଠାରେ ସ୍ଥାନୀୟ ଲୋକଙ୍କ ଦୁଃଖଦୁର୍ଦ୍ଦଶା ଓ ବ୍ରିଟିଶ ସରକାର ବିରୋଧରେ ଖୋଲାଖୋଲି ସମାଲୋଚନା ପ୍ରକାଶ କରିବାର ଅଭାବ ଅନୁଭବ କରି ଓଡ଼ିଶା ଡିଭିଜନର କମିଶନର ଥୋମାସ ଏଡୱାର୍ଡ଼ ରେଭେନ୍ସାଙ୍କ ପ୍ରୋତ୍ସାହନରେ ବିଚିତ୍ରାନନ୍ଦ ଦାସ ଓ ଗୌରୀଶଙ୍କର ରାୟ ଗଡ଼ଜାତ ରାଜାମାନଙ୍କଠାରୁ ପାଣ୍ଠିସଂଗ୍ରହ କରିଥିଲେ, ଏବଂ ୧୮୬୫ ସାଲରେ କଟକ ପ୍ରିଣ୍ଟିଂ ପ୍ରେସ ସ୍ଥାପନା କରିଥିଲେ । ଉତ୍କଳ ଦୀପିକା ସ୍ଥାପନାର ବର୍ଷକ ପରେ ଏଠାରୁ ୧୮୬୬ ଅଗଷ୍ଟ ୪ ତାରିଖରେ ଓଡ଼ିଶାର ପ୍ରଥମ ସମ୍ବାଦପତ୍ର ଓ ସାହିତ୍ୟପତ୍ର ଉତ୍କଳ ଦୀପିକା ପ୍ରକାଶ ପାଇଥିଲା । ଗୌରୀଶଙ୍କର ରାୟ ଏହାର ପ୍ରତିଷ୍ଠାତା ତଥା ପ୍ରଥମ ସମ୍ପାଦକ ଥିଲେ । ସେତେବେଳେ ଓଡ଼ିଆ ଟାଇପଫେସର ଅଭାବ ଥିବାରୁ ଉତ୍କଳ ଦୀପିକା ପଥର ଛାପା  (ଷ୍ଟୋନ ଲିଥୋଗ୍ରାଫି)ରେ ଛପାଯାଇଥିଲା  ।
ଚିଲାକାଲୁରିପେଟ୍ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଗୁନ୍ତୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଚିଲାକାଲୁରିପେଟ୍ ସହରର ମୋଟ ଜନସଂଖ୍ୟା ୮୯୮୮୮ ଅଟେ । ସେଥି ମଧ୍ୟରୁ ୪୯.୯୪% ଜଣ ପରୁଷ ହୋଇଥିବା ବେଳେ ୫୦.୦୬% ଜଣ ନାରୀ ଅଟନ୍ତି । ଚିଲାକାଲୁରିପେଟ୍ର ସାକ୍ଷରତା ହାର ୫୯.୦୫% ଅଟେ । ଏହା ଜାତୀୟ ହାରଠାରୁ ୫.୭୯% ପ୍ରତିଶତ କମ ଅଟେ । ସେଥିରୁ ୩୪.୦୪% ପ୍ରତିଶତ ପୁରୁଷ ଓ ୨୫.୦୧% ନାରୀ ଅଟନ୍ତି । ୧୧.୧୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଚିଲାକାଲୁରିପେଟ୍ର ସରକାରୀ ଭାଷା ଅଟେ ।
ପେରିଙ୍ଗାଠୁର ଏକ ଭାରତୀୟ ଜନଗଣନା ସହର   ଅଟେ । ଏହା କେରଳର କନ୍ନୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପେରିଙ୍ଗାଠୁର ସହରର ମୋଟ ଜନସଂଖ୍ୟା ୪୨୦୭୯ ଅଟେ । ସେଥି ମଧ୍ୟରୁ ୪୫.୪୪% ଜଣ ପରୁଷ ହୋଇଥିବା ବେଳେ ୫୪.୫୬% ଜଣ ନାରୀ ଅଟନ୍ତି । ପେରିଙ୍ଗାଠୁରର ସାକ୍ଷରତା ହାର ୮୦.୨୦% ଅଟେ । ଏହା ଜାତୀୟ ହାରଠାରୁ ୧୫.୩୬% ପ୍ରତିଶତ କମ ଅଟେ । ସେଥିରୁ ୩୭.୦୫% ପ୍ରତିଶତ ପୁରୁଷ ଓ ୪୩.୧୫% ନାରୀ ଅଟନ୍ତି । ୧୨.୨୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ପେରିଙ୍ଗାଠୁରର ସରକାରୀ ଭାଷା ଅଟେ ।
ରିସପେରିଡନ, ବିକ୍ରୟ ନାମ ରିସପର୍ଡାଲ, ଏକ ମନୋବିକ୍ଷିପ୍ତରୋଧୀ ଔଷଧ । ମୂଖ୍ୟତଃ ଏହା ସିନୋଫ୍ରେନିଆ, ବାଇପୋଲାର ଡିଜଅର୍ଡ଼ର ଓ ଅଟିଜ୍ମ ରୋଗର ଚିଡ଼ିଚିଡ଼ା ଭାବ ନିମନ୍ତେ ବ୍ୟବ‌ହାର କରାଯାଏ । ଏହା ପାଟିରେ ବା ମାଂସପେଶୀ ଇଞ୍ଜେକସନ ଆକାରରେ ଦିଆଯାଏ । ଏହାର ଇଞ୍ଜେକସନ ସଂସ୍କରଣ ଏକ ଦୀର୍ଘକାଳୀନ ଔଷଧ ଯାହା ପ୍ରାୟ ୨ ସପ୍ତାହ ପର୍ଯ୍ୟନ୍ତ କାମ କରେ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଚଳପ୍ରଚଳ ସମସ୍ୟା , ନିଦୁଆ (ଶମନ) ଭାବ, ଦୃଷ୍ଟି ସମସ୍ୟା, କୋଷ୍ଠକାଠିନ୍ୟ ଓ ଓଜନ ବୃଦ୍ଧି ଦେଖାଯାଏ  । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସ୍ଥାୟୀ ଚଳପ୍ରଚଳ ଅସୁବିଧା, ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ, ଅଧିକ ଆତ୍ମହତ୍ୟା ପ୍ରବଣତା ଓ ଉଚ୍ଚସ୍ତର ରକ୍ତ ଶର୍କରା ଦେଖାଯାଏ । ବୟସ୍କ ଲୋକଙ୍କର ଡିମେନସିଆ ଯୋଗୁ ସାଇକୋସିସ ଦେଖାଯାଏ ଓ ଏହା ଫଳରେ ମୃତ୍ୟୁ ସଙ୍କଟ ବଢ଼ିଯାଏ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ନୁହେଁ । ରିସପେରିଡିନ ଏକ ଅସାମାନ୍ୟ ମନୋବିକ୍ଷିପ୍ତରୋଧୀ ଔଷଧ । ଏହାର କାର୍ଯ୍ୟ ପ୍ରଣାଳୀ ସ୍ପଷ୍ଟ ନ ଥିଲେ ମଧ୍ୟ ଡୋପାମିନ ଆଣ୍ଟାଗୋନିସ୍ଟ ଭାବେ କାମ କରୁଥିବା ବିଶ୍ୱାସ କରାଯାଏ । ସନ ୧୯୮୦ରେ ରିସପେରିଡନର ଅନୁଶୀଳନ ଆରମ୍ଭ ହୋଇ ସନ ୧୯୯୩ରେ ଯୁକ୍ତରାଷ୍ଟ୍ର ଆମେରିକାରେ ବିକ୍ରୟ ନମନ୍ତେ ଅନୁମୋଦିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ଦୈନିକ ଖର୍ଚ୍ଚ ସନ ୨୦୧୪ରେ ୦.୦୧ରୁ ୦.୬୦ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ସାମାନ୍ୟ ମାତ୍ରାର ଦୈନିକ ଖର୍ଚ୍ଚ ୩.୩୦ରୁ ୧୯ ଡଲାର ହୁଏ ।
ରୋଟାଭୁତାଣୁ ଟିକା ଏକ ପ୍ରକାର ଟିକା ଯାହା ରୋଟାଭୁତାଣୁ ସଂକ୍ରମଣରୁ ସୁରକ୍ଷା ଦିଏ । ଏହି ରୋଟାଭୁତାଣୁ ପିଲାଙ୍କଠାରେ ସାଙ୍ଘାତିକ ତରଳ ଝାଡ଼ା କରାଏ । ଏହି ଟିକାଦ୍ୱାରା ବିକାଶଶୀଳ ଦେଶମାନଙ୍କରେ ୧୫ରୁ ୩୪ % ଓ ବିକଶିତ ଦେଶମାନଙ୍କରେ ୩୭ରୁ ୯୬% ସୁରକ୍ଷା ମିଳେ ସାଙ୍ଘାତିକ ତରଳ ଝାଡ଼ାରୁ । ଏହି ଟିକା ଯୋଗୁ ପିଲାଙ୍କର ତରଳ ଝାଡ଼ାର ମୃତ୍ୟ ସଙ୍କଟ କମିଯାଏ ।ଶିଶୁମାନଙ୍କୁ ଟିକା ଦେଲେ ବଡ଼ମାନଙ୍କର ଓ ଟିକା ନ ନେଇଥିବା ଲୋକଙ୍କର ମଧ୍ୟ ରୋଗ ହାର କମିଯାଏ । ବିଶ୍ୱ ସ୍ୱାସ୍ଥ୍ୟ ସଂଗଠନ ରୁଟିନ ଟିକାକରଣରେ ଏହି ଟିକାକୁ ସାମିଲ କରିବା ନିମନ୍ତେ ସୁପାରିସ କରେ ବିଶେଷତଃ ଯେଉଁ ଇଲାକାରେ ଏହି ରୋଗ ବିଶେଷ ଭାବରେ ଦେଖାଯାଏ । ଏହି ଟିକା ଦେବା ସ‌ହିତ ସ୍ତନ୍ୟପାନ, ହସ୍ତପ୍ରକ୍ଷାଳନ, ପାନୀୟ ଜଳ ଓ ପରିମଳ ବ୍ୟବସ୍ଥା କରିବା ଉଚିତ । ଏହି ଟିକା ପାଟିରେ ଦିଆଯାଏ; ଦୁଇ ବା ତିନି ଡୋଜ ଆବଶ୍ୟକ ହୁଏ । ପ୍ରାୟ ୬ ବର୍ଷ ବ‌ୟସରେ ଏହି ଟିକା ଦେବା ଉଚିତ । ଏହି ଟିକାର ନିରାପତ୍ତା ଉତ୍ତମ । ଏଚଆଇଭି/ଏଆଇଡିଏସ ଥିଲେ ମଧ୍ୟ ଏହି ଟିକା ଦିଆଯାଏ । ପୂର୍ବରୁ ବାହାରିତିବା ଟିକାର ଏକ ସଂସ୍କରଣଦ୍ୱାରା ଇଣ୍ଟସ୍‌ସସେପସନ ରୋଗ ହେବା କଥା ଉଠିଥିଲା ଯାହା ଏବେକାର ଟିକାରେ ହେଉନାହିଁ । ଏହି ସମ୍ଭାବ୍ୟ ସଙ୍କଟ ଯୋଗୁ ଇଣ୍ଟସ୍‌ସସେପସନ ରୋଗ ଥିଲେ ଏହି ଟିକା ଦେବାକୁ ସୁପାରିସ କରାଯାଉ ନ ଥିଲା । ଦୁର୍ବଳୀକୃତ ଭୁତାଣୁ ନେଇ ଏ ଟିକା ପ୍ରସ୍ତୁତ କରାଯାଏ । ସନ ୨୦୦୬ରେ ପ୍ରଥମେ ଯୁକ୍ତରାଷ୍ଟ୍ର ଆମେରିକାରେ ଏହି ଟିକା ଉପଲବ୍‌ଧ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ୬.୯୬ରୁ ୨୦.୬୬ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଟିକାର ମୂଲ୍ୟ ୨୦୦ ଡଲାରରୁ ବେଶୀ । ସନ ୨୦୧୩ ସୁଦ୍ଧା ଦୁଇ ପ୍ରକାର ଟିକା ରୋଟାରିକ୍‌ସ୍ ଓ ରୋଟାଟେକ ମିଳିଲେ ମଧ୍ୟ ଅନ୍ୟ କେତେକ ପ୍ରକାର ଟିକା କିଛି ଦେଶମାନଙ୍କରେ ମିଳେ ।
ଓଲାରି ଭାଷା  (ପଟ୍ଟାଙ୍ଗି ଓଲାର ଗଦବା, ଓଲାର ଗଦବା, ଓଲାର, ହଲ୍ଲାରି, ଆଲାର, ହଲାର ଗଦବା ଆଦି ନାମରେ ମଧ୍ୟ ପରିଚିତ) ଏକ ମଧ୍ୟ-ଦ୍ରାବିଡ଼ ଭାଷା  । ଏହାର ନିକଟତମ ଭାଷା କୋଣ୍ଡେକର  ଗଦବା, ସାନ ଗଦବା, ଗଦ୍‌ବା, ସାନ, କଣ୍ଡେକର, କୋଣ୍ଡେକର ଗଦବା, ମୁଡିଲି ଗଦବା ଆଦି ନାମରେ ଜଣା  । ଏହି ଦୁଇଟି ଉଭୟ ଉପଭାଷା ଭାବେ ଓ ଅଲଗା ଅଲଗା ଭାଷା ଭାବେ ବିବେଚିତ । ଏଗୁଡ଼ିକ ଓଡ଼ିଶାର କୋରାପୁଟ ଜିଲ୍ଲାର ପଟ୍ଟାଙ୍ଗି ଓ ଆନ୍ଧ୍ରପ୍ରଦେଶର ଶ୍ରୀକାକୁଳମ ଜିଲ୍ଲାରେ କଥିତ । ସାଥୁପତି ପ୍ରସନ୍ନ ଶ୍ରୀ ଏହି ଭାଷା ନିମନ୍ତେ ଏକ ସ୍ୱତନ୍ତ୍ର ଲିପି ତିଆରି କରିଥିଲେ ।
କପଡ଼ଗଞ୍ଜ ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ଖେଦ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କପଡ଼ଗଞ୍ଜ ୨୩.୦୨୧୫ ଉତ୍ତର ଅକ୍ଷାଂଶ ଓ ୭୩.୦୭୨୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୩୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କପଡ଼ଗଞ୍ଜ ସହରର ମୋଟ ଜନସଂଖ୍ୟା ୪୩୯୨୧ ଅଟେ । ସେଥି ମଧ୍ୟରୁ ୫୧.୬୬% ଜଣ ପରୁଷ ହୋଇଥିବା ବେଳେ ୪୮.୩୪% ଜଣ ନାରୀ ଅଟନ୍ତି । କପଡ଼ଗଞ୍ଜର ସାକ୍ଷରତା ହାର ୭୩.୨୯% ଅଟେ । ଏହା ଜାତୀୟ ହାରଠାରୁ ୮.୪୫% ପ୍ରତିଶତ କମ ଅଟେ । ସେଥିରୁ ୪୦.୯୨% ପ୍ରତିଶତ ପୁରୁଷ ଓ ୩୨.୩୬% ନାରୀ ଅଟନ୍ତି । ୧୧.୭୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ କପଡ଼ଗଞ୍ଜର ସରକାରୀ ଭାଷା ଅଟେ ।
ବ୍ରହ୍ମପୁର ବିଶ୍ୱବିଦ୍ୟାଳୟ ଓଡ଼ିଶାର ଦ୍ୱିତୀୟ ପୁରାତନ ବିଶ୍ୱବିଦ୍ୟାଳୟ । ଉଚ୍ଚଶିକ୍ଷାର ପ୍ରସାର ନିମିତ୍ତ ସଦାଶିବ ତ୍ରିପାଠୀଙ୍କ ମୁଖ୍ୟମନ୍ତ୍ରୀତ୍ୱ କାଳରେ ୧୯୬୭ ମସିହା ଜାନୁଆରୀ ୨ ତାରିଖରେ ବ୍ରହ୍ମପୁର ବିଶ୍ୱବିଦ୍ୟାଳୟ ପ୍ରତିଷ୍ଠା ହୋଇଥିଲା । ଏହା ଓଡ଼ିଶାର ତତ୍କାଳୀନ ରାଜ୍ୟପାଳ ଡ଼ାଃ ଅଯୋଧ୍ୟା ନାଥ ଖୋସଲାଙ୍କଦ୍ୱାରା ଉଦଘାଟିତ ହୋଇଥିଲା । ବ୍ରହ୍ମପୁର ସହରଠୁ ୧୨କିଲୋମିଟର ଦୂରରେ ଗୋପାଳପୁର ବେଳାଭୂମି ପାଖରେ ଏହାର ୨୫୦ଏକର ପରିମିତ ପରିସର ଅବସ୍ଥିତ। ଭଞ୍ଜବିହାର ଭାବେ ପରିଚିତ ଏହାର ପରିସର ଓଡ଼ିଶାର ବରପୁତ୍ର କବିସମ୍ରାଟ ଉପେନ୍ଦ୍ର ଭଞ୍ଜଙ୍କ ନାମରେ ନାମିତ ହୋଇଛି । ବିଶ୍ୱବିଦ୍ୟାଳୟର ପ୍ରଥମ କୁଳପତି ଥିଲେ ଜଷ୍ଟିସ ଲିଙ୍ଗରାଜ ପାଣିଗ୍ରାହୀ । ବ୍ରହ୍ମପୁର ସହର ଉପକଣ୍ଠରେ ଏହାର ସ୍ଥାୟୀ ପରିସରର ଭିତ୍ତି ବିଶ୍ୱବିଦ୍ୟାଳୟର ଦ୍ୱିତୀୟ କୁଳପତି ରଘୁନାଥ ପ୍ରସାଦ ପାଢ଼ୀଙ୍କଦ୍ୱାରା ୧୯୬୯ ମସିହା ଅକ୍ଟୋବର ମାସ ୧୯ ତାରିଖରେ ସ୍ଥାପିତ ହୋଇଥିଲା । ୧୯୭୨ ମସିହା ମାର୍ଚ୍ଚ ୪ ତାରିଖରେ ଏହି ବିଶ୍ୱବିଦ୍ୟାଳୟର ନିଜସ୍ୱ ପ୍ରଶାସନିକ ଭବନ ଓ ଅନ୍ୟାନ୍ୟ ପାଠ୍ୟ ଭବନକୁ ତତ୍କାଳୀନ ରାଷ୍ଟ୍ରପତି ଭି. ଭି. ଗିରି ଉଦଘାଟନ କରିଥିଲେ । ମାତ୍ର ୧୧ଟି ମହାବିଦ୍ୟାଳୟ ଅନୁବନ୍ଧନରେ ଆରମ୍ଭ ହୋଇଥିବା ଏହି ବିଶ୍ୱବିଦ୍ୟାଳୟ ସହ ବର୍ତ୍ତମାନ ରାଜ୍ୟର ୮ଟି ଦକ୍ଷିଣାଞ୍ଚଳ ଜିଲ୍ଲା ଯଥା ଗଞ୍ଜାମ, ଗଜପତି, କୋରାପୁଟ, ରାୟଗଡ଼ା , ନବରଙ୍ଗପୁର, ମାଲକାନଗିରି, କନ୍ଧମାଳ ଓ ବୌଦ୍ଧର ପାଖାପାଖି ପ୍ରାୟ ୧୦୦ ମହାବିଦ୍ୟାଳୟ ଅନୁବନ୍ଧିତ ହୋଇଛନ୍ତି। ବିଶ୍ୱବିଦ୍ୟାଳୟର ପ୍ରତ୍ୟକ୍ଷ ତତ୍ତ୍ୱାବଧାନରେ ଭଞ୍ଜବିହାରଠାରେ ସ୍ନାତକୋତ୍ତର ପରିଷଦ ଆନୁକୂଲ୍ୟରେ ୨୦ଟି ବିଷୟରେ ନିୟମିତ ଶିକ୍ଷାଦାନ ଚାଲୁଅଛି । ସ୍ନାତକୋତ୍ତର ପରିଷଦ ଆନୁକୂଲ୍ୟରେ ଏମ୍.ଏ., ଏମ୍.ଏସ୍.ସି., ଏମ୍.କମ୍. ଓ ଏଲ୍.ଏଲ୍.ଏମ୍. ସାଙ୍ଗକୁ ଏମ୍.ଫିଲ୍. ଓ ପି.ଏଚ୍.ଡି. ଉପାଧି ପରୀକ୍ଷା ନିମନ୍ତେ ଶିକ୍ଷାଦାନ କରାଯାଇଥାଏ । ଭିତ୍ତିଭୂମି ୧୯୮୭ରୁ ବିଶିଷ୍ଟ ଶିକ୍ଷାବିତ ଖଲ୍ଲିକୋଟର ତତ୍କାଳୀନ ମହାରାଜା ହରିହର ମର୍ଦ୍ଦରାଜଙ୍କ ନାମରେ ଆରମ୍ଭ ହୋଇଥିବା ଏହାର ଦୂରନିରନ୍ତର ଶିକ୍ଷାକେନ୍ଦ୍ର ୨୮ଟି ବିଷୟରେ ଛାତ୍ରଛାତ୍ରୀମାନଙ୍କୁ ଡିପ୍ଳୋମା ସହିତ ସ୍ନାତକ ଓ ସ୍ନାତକୋତ୍ତର ଶିକ୍ଷା ପ୍ରଦାନ କରୁଛି । ଓଡ଼ିଶାର ପ୍ରବୀଣ ଆଇନଜ୍ଞ, ଶିକ୍ଷାବିତ ତଥା ବିଶ୍ୱବିଦ୍ୟାଳୟର ପ୍ରଥମ କୁଳପତି ଜଷ୍ଟିସ ଲିଙ୍ଗରାଜ ପାଣିଗ୍ରାହୀଙ୍କ ନାମରେ ନାମିତ ହୋଇଛି ବ୍ରହ୍ମପୁରଠାରେ ପ୍ରତିଷ୍ଠିତ ବିଶ୍ୱବିଦ୍ୟାଳୟର ଏକମାତ୍ର ସହବନ୍ଧିତ ଲିଙ୍ଗରାଜ ଆଇନ ମହାବିଦ୍ୟାଳୟ । ଏହାର କେନ୍ଦ୍ରୀୟ ପାଠାଗାର ବିଶିଷ୍ଟ ଶିକ୍ଷାବିତ ତଥା ବିଶ୍ୱବିଦ୍ୟାଳୟର ପ୍ରାକ୍ତନ କୁଳପତି ରଘୁନାଥ ପ୍ରସାଦ ପାଢ଼ୀଙ୍କ ନାମରେ ନାମିତ । ପ୍ରାୟ ୭୦୦ ଆସନ ବିଶିଷ୍ଟ ଏହି ବିଶ୍ୱବିଦ୍ୟାଳୟର ପ୍ରେକ୍ଷାଗୃହ ପ୍ରାକ୍ତନ ମୁଖ୍ୟମନ୍ତ୍ରୀ ବିଜୁପଟ୍ଟନାୟକଙ୍କ ନାମରେ ନାମିତ ।
ଫିଡାକ୍ସୋମାଇସିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଡିଫିସିଡ, ହେଉଛି ଏକ ଆଣ୍ଟିବାୟୋଟିକ୍ ଯାହା କ୍ଲୋଷ୍ଟ୍ରିଡିଓଡେସ ଡିଫିସିଲ ତରଳ ଝାଡ଼ା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଗୁରୁତର ରୋଗରେ ଏହାର ସୀମିତ ବ୍ୟବହାର ହୁଏ ଏବଂ ଏହି କ୍ଷେତ୍ରରେ ଭାଙ୍କୋମାଇସିନ ଅଧିକ ପସନ୍ଦ କରାଯାଏ । ଏହି ଔଷଧ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ପେଟରେ ରକ୍ତସ୍ରାବ, ପେଟ ଯନ୍ତ୍ରଣା, ଆଲର୍ଜି ପ୍ରତିକ୍ରିୟା ଏବଂ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ମାକ୍ରୋସାଇକ୍ଲିକ୍ ଯାହା ବ୍ୟାକ୍ଟେରିଆର ଆରଏନଏ ପଲିମେରେଜକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୧୧ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଫିଡାକ୍ସୋମାଇସିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ଚିକିତ୍ସା ବାବଦ ଖର୍ଚ୍ଚ ପ୍ରାୟ 1350 ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହାର ଖର୍ଚ୍ଚ ୪,୧୫୦ ଡଲାର ଅଟେ । ଏହା ଆକ୍ଟିନୋମାଇସେଟ୍ ଡାକ୍ଟଲୋସ୍ପୋରାଞ୍ଜିଅମ ଅରାଣ୍ଟିକମରୁ ପ୍ରସ୍ତୁତ ହୁଏ ।
ରିଚା ଆହୁଜା  (ଜନ୍ମ: ୧୬ ସେପ୍ଟେମ୍ବର ୧୯୭୩) ଜଣେ ପୂର୍ବତନ ଭାରତୀୟ ଅଭିନେତ୍ରୀ  । ସେ ହିନ୍ଦୀ, ତାମିଲ, ଇଂରାଜୀ ଏବଂ ଫରାସୀ କଥାଚିତ୍ର ଓ ନାଟକରେ ଅଭିନୟ କରିଛନ୍ତି । ଅଭିନୟ ଜୀବନ ରିଚା ନୂଆଦିଲ୍ଲୀର କଣ୍ଠଶିଳ୍ପୀ ତଥା ନାଟ୍ୟକାର ସୁଷମା ଅହୁଜା ଏବଂ ଜଣେ ପାକିସ୍ତାନୀ ହିନ୍ଦୁ ପିତାଙ୍କ ଝିଅ । ସେ ବଡ଼ ପରଦାରେ ଅଭିନୟ କରିବା ଆଗରୁ ପିଲାଦିନରୁ ଅନେକ ମଞ୍ଚ ନାଟକରେ ଅଭିନୟ କରିଥିଲେ । ସେ ୧୯୯୧ ମସିହାରେ ଏକ ପରୀକ୍ଷାମୂଳକ ଇଂରାଜୀ କଥାଚିତ୍ର ପ୍ରେୟିଂ ଉଇଥ୍ ଏଙ୍ଗର୍ ଜରିଆରେ ବଡ଼ ପରଦାରେ ଅଭିନୟ କରିବା ଆରମ୍ଭ କରିଥିଲେ । ତା ପରେ ସେ ହିନ୍ଦୀ ଓ ଇଂରାଜୀ ଥିଏଟରରେ ଅଭିନୟ କରିବା ସହିତ ଚେନ୍ନାଇରେ ବିଭିନ୍ନ ପ୍ରକଳ୍ପରେ କାମ କରିଥିଲେ । ସେ ନ୍ୟାସନାଲ ସ୍କୁଲ ଅଫ୍ ଡ୍ରାମା, ନୂଆଦିଲ୍ଲୀର ପ୍ରତିଷ୍ଠାତା ଇବ୍ରାହିମ ଅଲକାଜୀଙ୍କ ଅଧୀନରେ ପ୍ରଶିକ୍ଷଣ ନେଇଥିଲେ ଯେତେବେଳେ ସେ ଲିଭିଙ୍ଗ ଥିଏଟର ଏକାଡେମୀ ଅଫ୍ ଡ୍ରାମା ଗଠନ କରିଥିଲେ ଏବଂ ତାଙ୍କର ୬ଟି ନଟକରେ ଆହୁଜା ଅଭିନୟ କରିଥିଲେ । ଏଥିସହିତ ସେ ପ୍ଲସ୍ ଚ୍ୟାନେଲର ମିର୍ଚ ମାସାଲା କାର୍ଯ୍ୟକ୍ରମରେ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ ଯେଉଁଠି ସେ ଚିରଞ୍ଜୀବୀ ଓ ନାଗାର୍ଜୁନଙ୍କ ପରି ଜଣାଶୁଣା କଳାକାରଙ୍କର ସାକ୍ଷାତକାର ଦେଇଥିଲେ । ପରବର୍ତ୍ତୀ ସମୟରେ ସେ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରିବା ଆରମ୍ଭ କରିଥିଲେ; ପରମ୍ପରା, ସଫର୍, ସାଥୀ ଏବଂ ଶାନ୍ତି ଭଳି ଧାରାବାହିକରେ ସେ ଅଭିନୟ କରିଥିଲେ । ତା ପରେ ସେ ଏକ ତାମିଲ ସିରିଏଲ ସୁଜାଲରେ କାମ କରିବା ପାଇଁ ଚେନ୍ନାଇକୁ ସ୍ଥାନାନ୍ତରିତ ହୋଇଥିଲେ । ଏହାପରେ ସେ ଓଭିୟାମ ଏବଂ ପାନାମ ପେନ୍ ପାସାମରେ ମଧ୍ୟ ଅଭିନୟ କରିଥିଲେ । ୧୯୯୮ ମସିହାରେ, ସେ ତାଙ୍କ ମାଆ ସୁଷମା ଆହୁଜାଙ୍କ ନିର୍ଦ୍ଦେଶିତ କଥାଚିତ୍ର ଉଇରୋଡୁ ଉଇରାଗାରେ ଅଜିତ କୁମାରଙ୍କ ସହ ଅଭିନୟ କରିଥିଲେ । ଏହି କଥାଚିତ୍ରଟିର ଏକ ପ୍ରକୃତ ଘଟଣା ଉପରେ ଆଧାରିତ ଥିଲା, ଯାହାକି ୧୯୯୦ ଦଶକ ପୂର୍ବରୁ ଘଟିଥିଲା । କଥାଚିତ୍ର ସମାଲୋଚକମାନଙ୍କ ସକରାତ୍ମକ ସମୀକ୍ଷା ପାଇଁ ଏହି କଥାଚିତ୍ରଟି ମୁକ୍ତିଲାଭ କରିଥିଲା, ମାତ୍ର ଏହାର ଚିତ୍ରନାଟ୍ୟ ଓ କାହାଣୀର ଦୁର୍ବଳତା ବିଷୟରେ ଆଲୋଚନା କରାଯାଇଥିଲେ । ଫ୍ରାନ୍ସକୁ ଛୁଟିରେ ଯାଇଥିବାବେଳେ ସେ ଗିରୀଶ କର୍ଣ୍ଣାଡ଼ଙ୍କ ନାଟକ ହାୟବଦନାର ଫରାସୀ ଆଡାପ୍ଟେସନ୍‌ରେ କାମ କରିଥିଲେ ଏବଂ ପରବର୍ତ୍ତୀ ସମୟରେ ସେ ଫରାସୀ ଭାଷା ଶିଖି ଏହି ନାଟକରେ ୪୫ ଥର କାମ କରିଥିଲେ । ଏହା ପରେ, ୨୦୦୦ ମସିହାରେ ଲେ ମିଷ୍ଟ୍ରିରେ ପରଶୁରାମ ନାମକ ଏକ ଫରାସୀ କଥାଚିତ୍ରରେ ଅଭିନୟ କରିବାକୁ ଫ୍ରାନ୍ସ ଯାଇଥିଲେ ଏବଂ ସେଠାରେ ପ୍ରାୟ ଦୁଇବର୍ଷରୁ ଅଧିକ ରହିଥିଲେ । ଅଭିନୀତ କଥାଚିତ୍ର ବ୍ୟକ୍ତିଗତ ଜୀବନ ରିଚା ୧୪ ଫେବୃଆରୀ ୨୦୦୨ରେ କାଶ ବାଦାମୀଙ୍କୁ ବିବାହ କରିଥିଲେ ଏବଂ ତାଙ୍କର ୩ ଜଣ ସନ୍ତାନ ଅଛନ୍ତି ।
ଦେବାଶିଷ ନାୟକ  (ଜନ୍ମ: ୨୦ ଜୁନ ୧୯୬୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ଦେବାଶିଷ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୪ଥର କାର୍ଯ୍ୟ କରିଛନ୍ତି । ୨୦୦୦ ଓ ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବରୀ-ଡେରାବିଶ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ୨୦୦୯ ଓ ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବରୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା ଦେବାଶିଷ ନାୟକ ୧୯୬୦ ମସିହାର ଜୁନ ମାସ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚିତ୍ତରଞ୍ଜନ ନାୟକ ଓ ପତ୍ନୀଙ୍କ ନାମ ସୁଜାତା ନାୟକ । ଦେବାଶିଷଙ୍କ ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ଦେବାଶିଷ ନାୟକ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୪ଥର କାର୍ଯ୍ୟ କରିଛନ୍ତି ।
ସେରଗଡ଼ ଓଡ଼ିଶାର ବାଲେଶ୍ୱର ଜିଲାର ରେମୁଣା ବ୍ଲକ ଅନ୍ତର୍ଗତ ଖନ୍ତାପଡ଼ା ଥାନା ଅଧୀନରେ ଥିବା ଏକ ଗାଆଁ  ଏହା ଜଗନ୍ନାଥ ସଡ଼କ ବା ଜାତୀୟ ରାଜପଥ ୫ ନିକଟରେ ଅବସ୍ଥିତ । ଏହା ବାଲେଶ୍ୱର ଓ ନୀଳଗିରିର ଏକ ସଂଯୋଗ ପଥ । ବାଲେଶ୍ୱରଠାରୁ ଏହାର ଦୂରତା ୧୧ କି.ମି. ଓ ନୀଳଗିରିଠାରୁ ୮ କି.ମି. ବିଶେଷତ୍ୱ ସେରଗଡ଼ ବାଲେଶ୍ୱର ଜିଲାର ଏକ ବେପାର ବଣିଜର ମାଧ୍ୟମ ଭାବରେ କାମ କରିଥାଏ । ଯୋଗାଯୋଗର ସୁବିଧା ହେତୁ ଏହା ସୋର, ନୀଳଗିରି, ଉଦଳା ଆଦି ସହରକୁ ବାଲେଶ୍ୱର ସହିତ ଯୋଡ଼ିଥାଏ । ଏଠାରେ ପରିବହନର ଭଲ ସୁବିଧା ଥିବାରୁ ନାନାଦି କଳକାରଖାନା ଗଢ଼ିଉଠିଛି । ଶିକ୍ଷା ସ୍କୁଲ ଏହାର ଅନତି ଦୂରରେ ସାନ୍ତାଠାରେ ଗୋଟିଏ ଓ ବରୁଣସିଂଠାରେ ଗୋଟିଏ ହାଇସ୍କୁଲ ଅଛି । ତାହାଛଡ଼ା ସେରଗଡ଼ ପ୍ରାଥମିକ ଓ ମ.ଇ. ବିଦ୍ୟାଳୟ ଓ ସରସ୍ୱତୀ ଶିଶୁ ମନ୍ଦିର ମଧ୍ୟ ଅଛି । କଲେଜ ବରୁଣ ସିଂଠାରେ ଏକ କଲେଜ ଅଛି । ବାଲେଶ୍ୱର କଲେଜ ଅଫ ଇଞ୍ଜିନିଅରିଙ୍ଗ ଆଣ୍ଡ ଟେକନୋଲୋଜି ଅନ୍ୟାନ୍ୟ ଜୈବ ପ୍ରଯୁକ୍ତି ଏସିଆନ ଇନ୍ଷ୍ଟିଚୁଟ ଅଫ ମେଡିକାଲ ସାଇନ୍ସେସ ଆଣ୍ଡ ହେଲ୍ଥ ଟେକନୋଲୋଜି 2011-06-25 ., ସେରଗଡ଼ ଜନବିକାଶ, ସ୍ୱୟଂସେବକ ଗୋଷ୍ଠୀ ନାରୀ ଓ ଶିଶୁ କଲ୍ୟାଣ ସମିତି, ସେରଗଡ଼ ବ୍ୟାଙ୍କ ୟୁକୋ ବ୍ୟାଙ୍କ, ସେରଗଡ଼ ଗ୍ରାମ୍ୟ ବ୍ୟାଙ୍କ କୋପରେଟିଭ ବ୍ୟାଙ୍କ ଡାକ୍ତରଖାନା ସେରଗଡ଼ ପ୍ରାଥମିକ ସ୍ୱାସ୍ଥ୍ୟ କେନ୍ଦ୍ର ପର୍ଯ୍ୟଟନ ଏହି ଗାଆଁଠାରୁ ଅଳ୍ପ ଦୂରରେ ବାବା ଖଜୁରେଶ୍ୱର ମହାଦେବ ମନ୍ଦିର ଅଛି । ଏଠାରେ ପ୍ରତିବର୍ଷ ଜାକଜମକରେ ଜାଗର ମେଳା ଅନୁଷ୍ଠିତ ହୋଇଥାଏ ।
ବଲାଙ୍ଗିର ଜିଲ୍ଲା, ଓଡ଼ିଶାର ପଶ୍ଚିମରେ ଥିବା ଏକ ପ୍ରଶାସନିକ ଜିଲ୍ଲା । ଏହାର ଆୟତନ ୫,୧୬୫ ବର୍ଗ କିମି । ବଲାଙ୍ଗିର ସହର ଏହି ଜିଲ୍ଲାର ପ୍ରଶାସନିକ ମୁଖ୍ୟ ସହର । ଏହି ଜିଳ୍ଲାର ମୁଖ୍ୟ ଭାଗ ଗ୍ରାମାଞ୍ଚଳ । ମୁଖ୍ୟ ବଡ଼ ଓ ସାନ ସହର ଆଉ ଥାନା ଗୁଡ଼ିକ ହେଲା ବଲାଙ୍ଗୀର,, ପାଟଣାଗଡ଼, ଟିଟିଲାଗଡ,କଣ୍ଟାବାଞ୍ଜି, ଲୋଇସିଙ୍ଘା, ସଇଁତଳା, ବେଲପଡା, ଆଗଲପୁର, ଦେଓଗାଁ, ମୁରିବାହାଲ , ଗୁଡଭେଳା, ଖୋପ୍ରାଖୋଲ, ବଙ୍ଗୋମୁଣ୍ଡା, ତୁରେକେଲା,ତୁଷୁରା,ସିନ୍ଧେକେଲା, ଲାଠୋର, ଲରମ୍ଭା, ମୁଖ୍ୟ ନଦୀ ଓ ଶାଖାନଦୀ ମହାନଦୀ ତେଲ ଉନଦର, ଲାନ୍ଥ୍, ସୁନଗଡ଼ ଓ ସୁଖତେଲ  (ତେଲ ନଦୀର ଶାଖାନଦୀ) ଅଙ୍ଗ ଜିରା ସେଲଷିଙ୍ଗ ଭୂଗୋଳ ଜନସଂଖ୍ୟା ୨୦୧୧ ଜନଗଣନା ଅନୁସାରେ, ବଲାଙ୍ଗୀର ଜିଲ୍ଲାର ମୋଟ ଲୋକସଂଖ୍ୟା ୧୬,୪୮,୫୭୪  । ଏଥିମଧ୍ୟରୁ ଗ୍ରାମାଞ୍ଚଳରେ ୧୪,୫୧,୪୧୩ ଓ ସହରାଞ୍ଚଳରେ ୧,୯୭,୧୬୧ ଲୋକ ବାସ କରନ୍ତି । ପୁରୁଷ: ୮,୩୧,୩୪୯ ମହିଳା: ୮,୧୭,୨୨୫ ଛ ବର୍ଷରୁ କମ: ୨,୦୬,୯୬୪ ସାକ୍ଷରତା ହାର ୬୫.୫୦% ପୁରୁଷ: ୭୭.୦୮% ମହିଳା: ୫୩.୭୭% ପ୍ରଶାସନିକ ବିଭାଗ ଉପଖଣ୍ଡ:  (୩): ବଲାଙ୍ଗୀର, ଟିଟିଲାଗଡ଼ ଓ ପାଟଣାଗଡ଼ ପୌରାଞ୍ଚଳ:  (୪) ପୌର ପରିଷଦ:  (୧): ବଲାଙ୍ଗୀର କଣ୍ଟାବାଞ୍ଜି ଟିଟିଲାଗଡ଼ ବିଜ୍ଞାପିତ ଅଞ୍ଚଳ ପରିଷଦ  (୩): ପାଟଣାଗଡ଼ ଓ କଣ୍ଟାବାଞ୍ଝି ଓ ତୁଷୁରା ବେଳପଡ଼ା ସଇଁତଳା ଟିଟିଲାଗଡ ପଞ୍ଚାୟତ ସମିତି  (ବ୍ଲକ):  (୧୪): ଆଗଲପୁର, ଖପ୍ରାଖୋଲ, ଗୁଡ଼ଭେଲା, ଦେଓଗାଁ, ପାଟଣାଗଡ଼, ପୁଇଁତଳା, ବଙ୍ଗମୁଣ୍ଡା, ବଲାଙ୍ଗୀର, ବେଲପଡ଼ା, ଲୋଇସିଂହା, ମୁରିବାହାଲ, ସଇଁତଳା, ଟିଟିଲାଗଡ଼ ଓ ତୁରେଇକେଲା, ତହସିଲ  (୧୪): ଆଗଲପୁର, ଖପ୍ରାଖୋଲ, ଗୁଡ଼ଭେଲା, ଦେଓଗାଁ, ପାଟଣାଗଡ଼, ପୁଇଁତଳା, ବଙ୍ଗମୁଣ୍ଡା, ବଲାଙ୍ଗୀର, ବେଲପଡ଼ା, ଲୋଇସିଂହା, ମୁରିବାହାଲ, ସଇଁତଳା, ଟିଟିଲାଗଡ଼ ଓ ତୁସରା ରାଜନୀତି ଲୋକ ସଭା ଏହି ଜିଲ୍ଲାରୁ କଳିକେଶ ନାରାୟଣ ସିଂହ ଦେଓ ଲୋକ ସଭାକୁ ନିର୍ବାଚିତ ହୋଇଅଛନ୍ତି  ।
କେଶବ ସ୍ୱାଇଁ, ନିଜ କହୁଣିରେ, ଆଣ୍ଠୁରେ ତଥା ମୁଣ୍ଡରେ ପଇଡ ଭାଙ୍ଗି ଗୋଟିକ ପରେ ଗୋଟିଏ ବିଶ୍ୱ ରେକର୍ଡ଼ ପ୍ରତିଷ୍ଠା କରି ଚାଲିଥିବା ଜଣେ ନିଆରା କଳାକାର । କୌଣସି ପ୍ରଶିକ୍ଷଣ ଗ୍ରହଣ କରିନଥିବା, କେଶବ କେବଳ ଅନ୍ୟମାନଙ୍କୁ ଅନୁକରଣ କରି ବିଭିନ୍ନ ମାର୍ଶାଲ୍ ଆର୍ଟକୁ ଆୟତ୍ତ କରିପାରିଛନ୍ତି । ବର୍ତ୍ତମାନ, ସେ ମାର୍ଶାଲ୍ ଆର୍ଟ ଓ ନେଚୋରପ୍ୟାଥିକୁ ପାଥେୟ କରି, ନିଜ ଗୁଜୁରାଣ ମେଣ୍ଟାଉଛନ୍ତି । ଅବିଭକ୍ତ ଗଞ୍ଜାମ ଜିଲାର ଧରାକୋଟ ବ୍ଲକ ଅନ୍ତର୍ଗତ ବାହାରପୁର ଗ୍ରାମର ଏକ ଗରିବ ପରିବାରରେ , କେଶବ ଜନ୍ମଗ୍ରହଣ କରିଥିଲେ । ୪ ଭଉଣୀ ଓ ୩ ଭାଇଙ୍କୁ ନେଇ ତାଙ୍କ ପରିବାରରେ ମୁଠାଏ ଖାଇବାକୁ ନଥିଲା । ଇଚ୍ଛା ଥିବା ସତ୍ତ୍ୱେ, ଅର୍ଥାଭାବ ଯୋଗୁ, କେଶବ ପାଠ ପଢିପାରି ନଥିଲେ । ଜୀବନରେ କିଛି କରିବାକୁ ନିଷ୍ପତି ନେଇ, ୧୬ ବର୍ଷ ବୟସରେ ସେ ଘର ଛାଡିଥିଲେ । ହାତରେ ୫ ଟଙ୍କା ଓ ଖଣ୍ଡିଏ ଗାମୁଛା ଧରି, ସେ ବ୍ରହ୍ମପୁର ଷ୍ଟେସନରୁ ରେଳଗାଡିରେ ଚଢିଗଲେ । ଅନିର୍ଦ୍ଦିଷ୍ଟ ଲକ୍ଷ୍ୟସ୍ଥଳ ଉଦ୍ଦେଶ୍ୟରେ ବାହାରି, କେଶବ ପ୍ରଥମେ ହୁବୁଳି ଓ ତାପରେ ଗୋଆରେ ପହଞ୍ଛିଥିଲେ । ଅଜଣା ସ୍ଥାନରେ, କ୍ଷୁଧା ନିବାରଣ ପାଇଁ ତାଙ୍କ ପାଖରେ କିଛି ସାଧନ ନଥିଲା । ଏହି ଅବସ୍ଥାରେ, ଗଛ ଚଢିବାରେ ଧୁରନ୍ଧର କେଶବ ନଡ଼ିଆ ଗଛ ଦେଖି ଚଢିଗଲେ ଓ ନଡ଼ିଆ ତୋଳିଆଣିଲେ । କିନ୍ତୁ ନଡ଼ିଆ ଛଡେଇବା ଉପାୟ ନପାଇ, ନିଜ କହୁଣିରେ ନଡ଼ିଆ ଭାଙ୍ଗିବାକୁ ଲାଗିଲେ । ଏହାଦ୍ୱାରା ତାଙ୍କ କ୍ଷୁଧା ନିବାରଣ ତ ହେଲା ତା ସହିତ ତାଙ୍କ ଭିତରେ ଏକ ଅଦ୍ଭୁତ ଆତ୍ମ ବିଶ୍ୱାସ ଜାଗ୍ରତ ହେଲା ଯେ ସେ କହୁଣିରେ ନଡ଼ିଆ ଭାଙ୍ଗିପାରନ୍ତି । ଏହି କୌଶଳକୁ ସେ ଅଭ୍ୟାସଦ୍ୱାରା ଆହୁରି ମାର୍ଜିତ କଲେ ଓ ଲୋକମାନଙ୍କ ଆଗରେ ନିଜ କଳା ପରିବେଷଣ କରିବାକୁ ଲାଗିଲେ । ଏହି କଳା ସେ ଗୋଆ, ବମ୍ବେ, ସୁରତ,ବ୍ରହ୍ମପୁରରେ ପରିବେଷଣ କରି, ବର୍ତ୍ତମାନ ଭୁବନେଶ୍ୱରକୁ ନିଜ କର୍ମଭୂମି ଭାବରେ ବାଛିନେଇଛନ୍ତି । ରେକର୍ଡ ଗିନିଜ୍ ବୁକ୍ ଅଫ ୱାର୍ଲ୍ଡ ରେକର୍ଡ : ମାତ୍ର 52.5 ସେକେଣ୍ଡରେ 85ଟି ପଇଡ କହୁଣିରେ ଭାଙ୍ଗିଲେ (୨୯/୦୨/୨୦୧୨) ଲିମ୍କା ବୁକ୍ ଅଫ ୱାର୍ଲ୍ଡ ରେକର୍ଡ : 8 ମିନିଟ୍ 56 ସକେଣ୍ଡରେ 250ଟି ପଇଡ କହୁଣିରେ ଭାଙ୍ଗିଲେ (୨୦୧୧) ଲିମ୍କା ବୁକ୍ ଅଫ ୱାର୍ଲ୍ଡ ରେକର୍ଡ : 6 ମିନିଟ 3 ସକେଣ୍ଡରେ 189ଟି ପଇଡ କହୁଣିରେ ଭାଙ୍ଗିଲେ (୨୦୧୦) ଲିମ୍କା ବୁକ୍ ଅଫ ୱାର୍ଲ୍ଡ ରେକର୍ଡ : 6 ମିନିଟ୍ 2 ସକେଣ୍ଡରେ168ଟି ପଇଡ କହୁଣିରେ ଭାଙ୍ଗିଲେ (୨୦୦୯) ଲିମ୍କା ବୁକ୍ ଅଫ ୱାର୍ଲ୍ଡ ରେକର୍ଡ : 6 ମିନିଟ୍ 22 ସେକେଣ୍ଡରେ 170ଟି ପଇଡ କହୁଣିରେ ଭାଙ୍ଗିଲେ (୨୦୦୮) ଲିମ୍କା ବୁକ୍ ଅଫ ୱାର୍ଲ୍ଡ ରେକର୍ଡ : 7 ମିନିଟ୍ 26 ସେକେଣ୍ଡରେ 135ଟି ପଇଡ କହୁଣିରେ ଭାଙ୍ଗିଲେ (୨୦୦୭) ୨୦୦୮ ମସିହା ଜାନୁଆରୀ ୨୧ ତାରିଖ ଦିନ, ଭୁବନେଶ୍ୱରର କଳ୍ପନା ଛକରେ ଏକ ଜଳନ୍ତା ବସର କାଚ ଝରକାକୁ ନିଜ କହୁଣିରେ ଭାଙ୍ଗି, ସେହି ଝରକା ବାଟେ ସେ ପ୍ରାୟ ଡଜନରୁ ଅଧିକ ପର୍ଯ୍ୟଟକଙ୍କୁ ମୃତ୍ୟୁମୁଖରୁ ଉଦ୍ଧାର କରିପାରିଥିଲେ  । ଏହି ସାହସିକ କାର୍ଯ୍ୟ ପାଇଁ ତାଙ୍କୁ ବିଜୁ ପଟ୍ଟନାୟକ ସାହସିକତା ପୁରସ୍କାରରେ ସମ୍ମାନୀତ କରାଯାଇଥିଲା ।
ବିଶ୍ୱ ପଶୁ ଦିବସ ହେଉଛି ପଶୁ ଅଧିକାର ଏବଂ କଲ୍ୟାଣ ପାଇଁ ଏକ ଆନ୍ତର୍ଜାତୀୟ ଦିବସ, ଯାହା ପ୍ରତିବର୍ଷ ଅକ୍ଟୋବର ୪ ତାରିଖରେ ସାରା ବିଶ୍ୱରେ ପାଂଇତ ହୁଏ । ଇତିହାସ ବିଶ୍ୱ ପଶୁ ଦିବସ ପ୍ରଥମେ ହେନେରିକ ଜିମର୍ମାନ୍ ନାମକ ଜଣେ ଜର୍ମାନ ଲେଖକ ମାର୍ଚ୍ଚ ୨୪, ୧୯୨୫ ମସିହାରେ ଜର୍ମାନୀର ବର୍ଲିନ୍ ସ୍ପୋର୍ଟ ପ୍ୟାଲେସରେ ପାଳନ କରିଥିଲେ । ଏହି କାର୍ଯ୍ୟକ୍ରମରେ ୫୦୦୦ରୁ ଅଧିକ ଲୋକ ଯୋଗ ଦେଇଥିଲେ । ଏହି ଦିନଟି ମୂଳତଃ ଅକ୍ଟୋବର ୪ରେ ପରିବେଶବିତ ସେଇଣ୍ଟ ଫ୍ରାନ୍ସିସଙ୍କ ପର୍ବ ସହିତ ପାଳନ କରିବା ପାଇଁ ନିଶ୍ଚିତ ହୋଇଥିଲା । କିନ୍ତୁ ସେହି ସମୟରେ ସ୍ଥାନାଭାବ ହେତୁ ଏହି ଦିନଟି ପାଳନ କରାଯାଇ ନ ଥିଲା । ପରବର୍ତ୍ତୀ ସମୟରେ ପ୍ରଥମ ଥର ପାଇଁ ୧୯୨୯ ମସିହାରେ ୪ ଅକ୍ଟୋବର ଦିନ ବିଶ୍ୱ ପଶୁ ଦିବସ ପାଳନ କରାଯାଇଥିଲା । ପରିବେଶବିତ ଜିମର୍ମାନ ପଶୁମାନଙ୍କର ମଙ୍ଗଳ ତଥା ପ୍ରାଣୀ ଦିବସର ପ୍ରୋତ୍ସାହନ ପାଇଁ ଅକ୍ଲାନ୍ତ ପରିଶ୍ରମ କରିଥିଲେ । ଶେଷରେ, ମେ ୧୯୩୧ରେ ଫ୍ଲୋରେନ୍ସ ଇଟାଲୀରେ ଆନ୍ତର୍ଜାତୀୟ ପ୍ରାଣୀ ସୁରକ୍ଷା କଂଗ୍ରେସର ଏକ ଅଧିବେଶନରେ, ଅକ୍ଟୋବର ୪ ବିଶ୍ୱ ପଶୁ ଦିବସକୁ ବିଶ୍ୱ ସ୍ତରରେ ପାଳନ କରିବା ପାଇଁ ତାଙ୍କର ପ୍ରସ୍ତାବ ସର୍ବସମ୍ମତି କ୍ରମେ ଗ୍ରହଣ କରାଯାଇଥିଲା ଏବଂ ଏକ ସଂକଳ୍ପ ଭାବରେ ଗ୍ରହଣ କରାଯାଇଥିଲା ।
ବ୍ୟାକରଣ ଯୋଗୁଁ ଗୋଟିଏ ଶବ୍ଦ ଭିନ୍ନ ଭିନ୍ନ ବାକ୍ୟରେ ଭିନ୍ନ ଭିନ୍ନ ରୂପରେ ଦେଖିବାକୁ ମିଳିଥାଏ । ଯେପରିକି  'ଆସୁଛନ୍ତି' ,  'ଆସିଲେ' ,  'ଆସିବେ'  ଇତ୍ୟାଦି ଗୋଟିଏ ମୂଳଶବ୍ଦ, ଆସକୁ ବୁଝାଇଥାଏ । ଏକ ଲେଖାରେ ଖୋଜିଲାବେଳେ ଗୋଟିଏ ଶବ୍ଦ ଖୋଜିଲାବେଳେ ତାହାର ଏହି ଭଳି ଅନେକ ଉଧୃତ ଶବ୍ଦ ମିଳିପାରିଲେ ତାହା ଖୋଜିବାର ସମୟ ଏବଂ ଜାଗା କମାଇଦେଇଥାଏ । ନ୍ୟାଚୁରାଲ ଲାଙ୍ଗୁଏଜ ପ୍ରୋସେସିଂ ବା ଭାଷା ପ୍ରକ୍ରିୟାକରଣରେ ଗୋଟିଏ ଶବ୍ଦକୁ ତାହାର ସଂକ୍ଷିପ୍ତ ବା ମୂଳରୂପକୁ ଫେରାଇ ଆଣିବାକୁ ଷ୍ଟେମିଂ କୁହାଯାଇଥାଏ । ଯେଉଁ ଆଲଗୋରିଦମ ଏହି କାମ କରିଥାଏ ତାକୁ ଷ୍ଟେମର କୁହାଯାଇଥାଏ । ୧୯୬୦ ମସିହାରୁ ଷ୍ଟେମିଂର ଆଲଗୋରିଦମ ଉପରେ ଗବେଷଣା ଚାଲୁଅଛି । ଅଧିକାଂଶ କ୍ଷେତ୍ରରେ ଏହା କହିହେବ ନାହିଁ କି ଷ୍ଟେମିଂ ଶବ୍ଦଟି ସମ୍ପୂର୍ଣରୂପେ ଶବ୍ଦଟିର ମୂଳରୂପକୁ ନେଇଆସିବ । ଇତିହାସ ଜୁଲିଆ ବେଥ ଲଭିନ୍ସ ନାମକ ଜଣେ ବ୍ୟକ୍ତି ୧୯୬୮ ମସିହାରେ ପ୍ରଥମେ ଏହା ବିଷୟରେ ଲେଖିଥିଲେ । ସେହି ସମୟରେ ଏହା ଭାଷାବିତ୍ମାନଙ୍କ ମଧ୍ୟରେ ବହୁତ ଚହଳ ପକେଇଦେଇଥିଲା । କିଛି ବର୍ଷପରେ ୧୯୮୦ରେ ମାର୍ଟିନ ପୋର୍ଟର, ବର୍ତ୍ତମାନ ପର୍ଯ୍ୟନ୍ତ ପ୍ରଚଳିତ ପ୍ରସିଦ୍ଧ ପୋର୍ଟର ଷ୍ଟେମର ବାହାର କରିଥିଲେ । ୨୦୦୦ ମସିହାରେ ସେ ଏହାର ଏକ ପ୍ରୋଗ୍ରାମ ସର୍ବ ସାଧାରଣଙ୍କ ନିମିତ୍ତ ପ୍ରକାଶ କରିଥିଲେ । କିଛି ବର୍ଷପରେ ସେ ତାଙ୍କର କାମକୁ ସ୍ନୋ-ବଲ ଷ୍ଟେମରଦ୍ୱାରା ଆହୁରି ଭଲ କରିଥିଲେ । ଆଲଗୋରିଦମ ଷ୍ଟେମିଂ ନିମିତ୍ତ ବିଭିନ୍ନ ଆଲଗୋରିଦମ ଅଛି ସେମାନଙ୍କ ମଧ୍ୟରୁ କିଛି ନିମ୍ନରେ ପ୍ରଦାନ କରାହେଲା । ପ୍ରଡକ୍ସନ ଶୈଳୀ ଏହି ଶୈଳୀରେ ଷ୍ଟେମର ଏକ ଶବ୍ଦ ଟେବୁଲ ବ୍ୟବହାର କରିଥାଏ । ଧରନ୍ତୁ ଗୋଟିଏ ଶବ୍ଦ ଆସିଲା, ଦୌଡ଼ ଏହା ଟେବୁଲଟିକୁ ଯାଇ ଅନ୍ୟ ସମ୍ପର୍କିତ ଶବ୍ଦଗୁଡ଼ିକ ଯଥା ଦୌଡ଼ିବା, ଦୌଡୁଛି , ଦୌଡିବା , ଦୌଡିବ , ଇତ୍ୟାଦି ମଧ୍ୟ ନଜରକୁ ନେଇଥାଏ । ଅର୍ଥାତ ଏହି ଶବ୍ଦମାନଙ୍କ ମଧ୍ୟରୁ କେହି ଗୋଟିଏ ଶବ୍ଦ ଯଦି ଲେଖାରେ ମିଳେ ତେବେ ଅନ୍ୟ ସବୁ ଶବ୍ଦ ମଧ୍ୟ ଲେଖାଟିରେ ଅଛି ବୋଲି ଧରାଯିବ । ସଫିକ୍ସ ଲିଭେଇଦେବା ଶୈଳୀ ସଫିକ୍ସ ଅର୍ଥାତ ଶେଷ ଅକ୍ଷର (ଗୁଡ଼ିକ)କୁ ବାଦ ଦିଆଯାଇ ଶବ୍ଦର ମୂଳ ରୂପକୁ ଅଣାଯାଇପାରେ  । ଓଡ଼ିଆରେ ଅନେକ ଶବ୍ଦ ଅଛି ଯେଉଁଥିରେ ବହୁଳ ମାତ୍ରାରେ ଏହି ଶେଷ ଅକ୍ଷର ଯୋଡ଼ା ହୋଇଥାଏ । ସେଭଳି କେତକ ସଫିକ୍ସ ନିମ୍ନରେ ଦିଆହେଲା । ଲେମାଟାଇଜେସନ ଉପାୟ ସାଧାରଣତଃ ଷ୍ଟେମିଂର ଉନ୍ନତ ରୁପକୁ ଲେମାଟାଇଜେସନ କୁହାଯାଇଥାଏ, ଏଠାରେ ଶବ୍ଦକୁ ଗୋଟିଏ ପରେ ଗୋଟେ ପ୍ରକ୍ରିୟା ନକରି ପୁରାପୁରି ବାକ୍ୟଟିକୁ ବିଚାରକୁ ନିଆଯାଇଥାଏ, ସେହି ବାକ୍ୟରୁ ପ୍ରତି ଶବ୍ଦର ପଦ ପ୍ରକରଣ ବା ପାର୍ଟ ଅଫ ସ୍ପିଚଦ୍ୱାରା ବିଭିନ୍ନ କିସମର ମୂଳରୂପାକୁ ଫେରାଇ ଆଣିବା ପ୍ରକ୍ରିୟା ପ୍ରୟୋଗ କରାଯାଇଥାଏ । ଷ୍ଟକାସ୍ଟିକ ଉପାୟ ଏନ-ଗ୍ରାମ ପ୍ରକ୍ରିୟା ଆଫିକ୍ସ ଷ୍ଟେମର ଯୋଡ଼ୁଥିବା ଉପାୟ ଭାଷା ସମସ୍ୟା ଓଡ଼ିଆ ଭାଷାରେ ସେଭଳି କିଛି ଭଲ ଷ୍ଟେମର ବାହାରିବାକୁ ନାହିଁ ।
ଚର୍ମ କର୍କଟ  (ଇଂରାଜୀରେ ) ବା ତ୍ୱକ କର୍କଟ ରୋଗ ଚର୍ମରୁ ବାହାରୁଥିବା କେତେକ ପ୍ରକାର କର୍କଟ ରୋଗମାନଙ୍କର ଏକ ସାମୂହିକ ନାମ  । ଚର୍ମରୁ କେତେକ ଅସାଧାରଣ ଜୀବକୋଷ ତିଆରି ହୁଅନ୍ତି ଯାହାର ନିକଟ ଓ ଦୂରବର୍ତ୍ତୀ ସ୍ଥାନ‌କୁ ବ୍ୟାପିବା ବା ମେଟାସ୍ଟାସିସ କ୍ଷମତା ଥାଏ । ମୂଖ୍ୟତଃ ତିନି ପ୍ରକାର ଚର୍ମ କର୍କଟ ଦେଖାଯାଏ: ବାସାଲ ସେଲ୍ କର୍କଟ ବା ବି.ସି.ସି., ସ୍କ୍ୱାମସ୍ ସେଲ କର୍କଟ ବା ଏସ.ସି.ସି. ଓ ମେଲାନୋମା । ପ୍ରଥମ ଦୁଇଟି ସ‌ହ ଅନ୍ୟ କେତେକ ଛୋଟ ଛୋଟ ଚର୍ମ କର୍କଟକୁ ମିଶେଇ ନନ୍‌ମେଲାନୋମା ଚର୍ମ କର୍କଟ ବା ଏନ.ଏମ.ଏସ.ସି ନାମ ଦିଆଯାଇଛି । ବାସାଲ ସେଲ ଚର୍ମ କର୍କଟ ବ‌ହୁତ ଧୀରେ ବଢ଼େ, ଏହାଇ ନିକଟବର୍ତ୍ତୀ ସ୍ଥାନ‌କୁ ମାଡ଼ିଯାଏ କିନ୍ତୁ ଦୂରବର୍ତ୍ତୀ ସ୍ଥାନ‌କୁ ଯାଏନି ଓ ଏହାଦ୍ୱାରା ମୃତ୍ୟୁ ସମ୍ଭାବନା ନାହିଁ । ଅଧିକାଂଶ କ୍ଷେତ୍ରରେ ଗୋଟିଏ ଯାଗାରେ ଚର୍ମ ଉଚ୍ଚା ଦେଖାଯାଏ, କଷ୍ଟ ହୁଏନି, ତାହା ଉପରେ ସରୁ ରକ୍ତନଳୀମାନ ଥିବାରୁ ଚିକ୍ ଚିକ୍ ଦେଖାଯାଏ ଯାହାକୁ ଟେଲାଞ୍ଜିଏକ୍ଟାସିଆ କୁହାଯାଏ, ଅନ୍ୟ କେତେକ ସ୍ଥାନରେ ଉଚ୍ଚ ଚର୍ମ ସ୍ଥାନରେ ଘାଆ ବା ଅଲ୍‌ସର ଦେଖାଯାଏ । ସ୍କ୍ୱାମସ୍ ସେଲ କର୍କଟ ମାଡ଼ିଯାଏ । ଏହି ରୋଗରେ ଚମରେ ଗୋଟିଏ ଗୋଟାଳି ବାହାରେ ଯାହାର ଉପର ଭାଗ କାତି ଭଳି ଥାଏ କିନ୍ତୁ ତା ଉପରେ ଘାଆ ମଧ୍ୟ ହୋଇପାରେ । ମେଲାନୋମା ଅତ୍ୟନ୍ତ ଆଗ୍ରେସିଭ ବା ବ୍ୟାପିବାଗୁଣ ସମ୍ପର୍ଣ୍ଣ । ଏହାର ଲକ୍ଷଣ: ଚମରେ ଥିବା ଯାଇର ଆକାର, ଆୟତନ, ରଙ୍ଗ ବଦଳେ, ଧାର ଅନିୟମିତ ହୁଏ, ଏକାଧିକ ରଙ୍ଗୀନ ହୁଏ ଓ ଗଲୁ ହୁଏ ତ‌ଥା ରକ୍ତସ୍ରାବ ହୁଏ । ସୂର୍ଯ୍ୟରୁ ଆସୁଥିବା ଅତିବାଇଗିଣୀ ରଶ୍ମୀ   ଦେହରେ ପଡ଼ିବାଦ୍ୱାରା ପ୍ରାୟ ୯୦ %ରୁ ଅଧିକ ଚର୍ମ କର୍କଟ ରୋଗ ହୁଏ । ଏହି ରଶ୍ମୀ ପ୍ରଭାବଦ୍ୱାରା ସମସ୍ତ ତିନି ପ୍ରକାର ଚର୍ମ କର୍କଟ ହୁଏ । ପତଳା ଓଜୋନ ସ୍ତର ଯୋଗୁ ଆଂଶିକ ଭାବେ ଅଧିକ ଓଜୋନ ପ୍ରଭାବ ପଡ଼ୁଛି । ଏହି ରାଡିଏସନ୍‌ର ଆଉ ଏକ ଉତ୍ସ ହେଲା ଟାନ୍ନିଙ୍ଗ ବିଛଣା   । ଶୈଶବ ଅବସ୍ଥାରେ ଏହାର ପ୍ରଭାବ ବିପଦଜନ‌କ । ସ୍କ୍ୱାମସ୍ ସେଲ କର୍କଟ ହେବା ନିମନ୍ତେ ସମ୍ପୁର୍ଣ୍ଣ ଅତିବାଇଗିଣୀ ରଶ୍ମୀ ପ୍ରଭାବ ଗୁରୁତ୍ତ୍ୱପୂର୍ଣ୍ଣ । ତିଳ ବା ଯାଇରୁ ୨୦ %ରୁ ୩୦ % ମେଲାନୋମା ବାହାରେ । ଫିକା ରଙ୍ଗସମ୍ପର୍ଣ୍ଣ ବ୍ୟକ୍ତିଙ୍କର ଏହି ରୋଗ ସଙ୍କଟ ଅଧିକ ରହେ, ଆଉ ମଧ୍ୟ ଇମ୍ମ୍ୟୁନିଟି କମ ଥିଲେ ବା ଏଚ.ଆଇ.ଭି/ଏଡ୍‌ସ ଥିଲେ ସଙ୍କଟ ଅଧିକ ରହେ । ବାୟୋପ୍ସିଦ୍ୱାରା ରୋଗ ନିର୍ଣ୍ଣୟ ହୁଏ । ମେଲାନୋମା ଓ ସ୍କ୍ୱାମସସେଲ କର୍କଟ ରୋଗର ପ୍ରତିଷେଧ ଭାବେ ଅତିବାଇଗିଣୀ ରଶ୍ମୀ ସଂସ୍ପର୍ଶରେ କମ ଆସିବା ଓ ସନସ୍କ୍ରିନ ବ୍ୟବ‌ହାର ଆବଶ୍ୟକ । ସନସ୍କ୍ରିନ ବ୍ୟବ‌ହାରଦ୍ୱାରା ବାସାଲ ସେଲ କର୍କଟ ସଙ୍କଟ ଦୂରିଭୁତ ହେବା ବିଷୟରେ ସନ୍ଦେହ ଅଛି । ନନମେଲାନୋମା ଚର୍ମ କର୍କଟ ଆରୋଗ୍ୟସାଧ୍ୟ । ସାଧାରଣତଃ ଅପରେଶନ କରି କାଢ଼ିଦିଆଯାଏ କିନ୍ତୁ କେତେକ କ୍ଷେତ୍ରରେ ରାଡିଏସନ ଥେରାପି ଓ ସ୍ଥାନିୟ ମଲମ ଯେପରିକି ଫ୍ଲୋରୋରାସିଲ ଦରକାର ହୁଏ । ମେଲାନୋମା ଚିକିତ୍ସା ନିମନ୍ତେ ଅପରେଶନ, କେମୋଥେରାପି ଓ ଟାର୍ଗେଟେଡ ଥେରାପି ବ୍ୟବ‌ହାର କରାଯାଏ । ଦେହର ଅନ୍ୟ ଅଙ୍ଗକୁ ବ୍ୟାପିଥିଲେ ଉନ୍ନତ ଜୀବଚ‌ଚର୍ଯ୍ୟା ସାହାଯ୍ୟରେ ପାଲିଏଟିଭ ଯତ୍ନ କରାଯାଏ । କର୍କଟ ରୋଗମାନଙ୍କ ମଧ୍ୟରେ ମେଲାନୋମାର ସର୍ବାଧିକ ପାଞ୍ଚ ବର୍ଷିଆ ଆୟୁଷ ହାର ଅଛି, ଇଂଲଣ୍ଡରେ ୮୬ % ଓ ଆମେରିକାରେ ୯୦ % । ପୃଥିବୀରେ ଏହା ଏକ ସାଧାରଣ କର୍କଟ ରୋଗ ଯାହା ଅତି କମରେ ୪୦ % ଦେଖାଯାଏ । ହାଲୁକା ରଙ୍ଗ ବିଶିଷ୍ଟ ଚର୍ମରେ ଏହା ସାଧାରଣତଃ ଦେଖାଯାଏ । ନନମେଲାନେମା ଅତି ସାଧାରଣ ଓ ବର୍ଷରେ ପ୍ରାୟ ୨-୩ ନିୟୁତ ଲୋକ ଏହାର ଶିକାର ହୁଅନ୍ତି । ଏହା ଏକ ରଫ୍ ହିସାବ, ଭଲ ପରିସଂଖ୍ୟାନ ରଖାଯାଇନାହିଁ । ନନମେଲାନୋମା ମଧ୍ୟରେ ୮୦ % ବାସାଲ ଓ ୨୦ % ସ୍କ୍ୱାମସ ସେଲ କର୍କଟ ଦେଖାଯାଏ । ଏହି ଦୁଇ ପ୍ରକାର କର୍କଟ ରୋଗରେ କ୍ୱଚିତ କେହି ମରନ୍ତି । ସବୁ କର୍କଟ ମୃତ୍ୟୁରେ ଏହାର ସଂଖ୍ୟା 0.୧%ରୁ କମ । ସନ ୨୦୧୨ରେ ପୃଥିବୀରେ ୨୩୨,୦୦୦ ଲୋକଙ୍କର ମେଲାନୋମା ହୋଇ ୫୫,୦୦୦ ଲୋକ ମରିଯାଇଥିଲେ । ପୃଥିବୀରେ ସବୁଠାରୁ ଅଧିକ ମେଲାନୋମା ଅଷ୍ଟ୍ରେଲିଆ ଓ ନିଉଜିଲାଣ୍ଡରେ ଦେଖାଯାଆନ୍ତି । ବିତ ୨୦ରୁ ୪୦ ବର୍ଷ ମଧ୍ୟରେ ତନି ପ୍ରକାର ଚର୍ମ କର୍କଟ ମୂଖ୍ୟତଃ ଶ୍ୱେତ ଚର୍ମ ବିଶିଷ୍ଟ ଲୋକ ବା କ‌କେସିଆନ ଲୋକ ବାସକରୁଥିବା ସ୍ଥାନରେ ହୁଏ ।
ସୌମିଲି ବିଶ୍ୱାସ ଜଣେ ଭାରତୀୟ ବଙ୍ଗଳା-ଭାଷୀ ଅଭିନେତ୍ରୀ ଓ ମଡେଲ । ସେ ମୁଖ୍ୟତଃ ବଙ୍ଗଳା କଥାଚିତ୍ର, ଦୂରଦର୍ଶନରେ ଉପସ୍ଥାପନା ଓ ଶାସ୍ତ୍ରୀୟ ନୃତ୍ୟ ପାଇଁ ଜଣାଶୁଣା । ୨୦୦୩ ମସିହାରେ ସେ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଆଲୋ, ଯେଉଁଥିରେ ସେ ଏକ ଛୋଟ ଭୂମିକାରେ ଅଭିନୟ କରିଥିଲେ । ଏହାପରେ, ସେ ତାରା ବାଂଲା ଚ୍ୟାନେଲ୍‌ରେ ଏକ କାର୍ଯ୍ୟକ୍ରମ ଉପସ୍ଥାପିକା ଭାବରେ କାମ କରିବା ଆରମ୍ଭ କରିଥିଲେ । ୨୦୦୭ ମସିହାରେ, ସେ ଇଟିଭି ବାଂଲାରେ ପ୍ରସାରିତ ଧାରାବାହିକ ଦୁର୍ଗେ ଦୁର୍ଗତିନାଶିନୀରେ ଦେବୀ ଦୁର୍ଗା ଭୂମିକାରେ କାମ କରିଥିଲେ । ୧୭ ଫେବୃଆରୀ ୨୦୨୧ରେ, ସେ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ସେ ଭରତନାଟ୍ୟମରେ ସଙ୍ଗୀତ ରତ୍ନ ଓ ସଙ୍ଗୀତ ବିଭାକର ପୁରସ୍କାର ପାଇଛନ୍ତି ।
ନିତ୍ୟାନନ୍ଦ ପାଲିତଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଧରିତ୍ରୀ ୧୯୭୩ ମସିହାରେ ମୁକ୍ତିଲାଭ କରିଥିଲା ।
ସୁବାସ ଚନ୍ଦ୍ର ବାଗ  (୮ ଜୁନ ୧୯୪୬ - ୩୧ ଡିସେମ୍ବର ୧୯୮୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସଇଁତଳା ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ସୁବାସ ଚନ୍ଦ୍ର ବାଗ ୧୯୪୬ ମସିହାର ଜୁନ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବୀରେନ୍ଦ୍ର ବାଗ ଏବଂ ପତ୍ନୀଙ୍କ ନାମ ଆରତୀ ବାଗ। ରାଜନୈତିକ ଜୀବନ ସୁବାସ ଚନ୍ଦ୍ର ବାଗ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ସୁବାସ ଚନ୍ଦ୍ର ବାଗ ୧୯୮୯ ମସିହାର ଡିସେମ୍ବର ୩୧ ତାରିଖରେ ୪୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଅବଦୂର ରହମାନ ରାହୀ  ( ଜନ୍ମ : ୬ ମଇ ୧୯୨୫, ଶ୍ରୀନଗର ) ଜଣେ କାଶ୍ମିରୀ କବି, ଅନୁବାଦକ ଓ ସାହିତ୍ୟ ସମାଲୋଚକ ଅଟନ୍ତି  । ୧୯୬୧ରେ ସେ କବିତା ସଂକଳନ  " ନୱରୋଜ-ଇ-ସବା"  ପାଇଁ କେନ୍ଦ୍ର ସାହିତ୍ୟ ଏକାଡେମୀ ସମ୍ମାନ ପାଇଥିଲେ । ସେ ୨୦୦୦ ମସିହାରେ ପଦ୍ମଶ୍ରୀ ସମ୍ମାନରେ ସମ୍ମାନୀତ ହୋଇଥିଲେ । ୨୦୦୪ ବର୍ଷ ପାଇଁ ସେ ନିଜ ପୁସ୍ତକ  "ସିୟା ରୁଦ ଜାୟେରେଁ ମଞ୍ଜ"  ପାଇଁ ଜ୍ଞାନପୀଠ ପୁରସ୍କାର ଲାଭ କରିଥିଲେ । ରହମାନ ରାହୀ ୧୯୪୮ରେ ଜଣେ ସରକାରୀ କିରାଣୀ ଭାବରେ ନିଜ ଚାକିରୀ ଜୀବନ ଆରମ୍ଭ କରିଥିଲେ । କ୍ରମେ ସେ ପ୍ରଗତିଶୀଳ ଲେଖକ ସଂଘରେ ଯୋଗଦେଇଥିଲେ ଓ ଏହାର ସଚିବ ହୋଇଥିଲେ । ପ୍ରଗତିଶୀଳ ଲେଖକ ସଂଘର ସାହିତ୍ୟ ପତ୍ରିକା  "କ୍ୱାଙ୍ଗ ପୋଷ"  ମଧ୍ୟ ସେ ସମ୍ପାଦନା କରିଥିଲେ । ପରବର୍ତ୍ତୀ ସମୟରେ ସେ ଉର୍ଦ୍ଦୁ ଖବରକାଗଜ  "ଖିଦମତ" ର ସହ ସମ୍ପାଦକ ଭାବରେ କାର୍ଯ୍ୟ କରିଥିଲେ । ସେ ଜାମ୍ମୁ ଓ କାଶ୍ମୀର ବିଶ୍ୱ ବିଦ୍ୟାଳୟରୁ ପାର୍ସୀ  ( ୧୯୫୨ ) ଓ ଇଂରାଜୀ  ( ୧୯୬୨ ) ଭାଷାରେ ସ୍ନାତକୋତ୍ତର ଶିକ୍ଷା ଲାଭ କରିଥିଲେ  । ଏହି ବିଶବିଦ୍ୟାଳୟରେ ସେ ପାର୍ସୀ ଭାଷା ଶିକ୍ଷା ମଧ୍ୟ ଦେଉଥିଲେ । ଉର୍ଦ୍ଦୁ ଖବରକାଗଜ  "ଆଜକାଲ" ରେ ମଧ୍ୟ ସେ ୧୯୫୩ରୁ ୧୯୫୫ ପର୍ଯ୍ୟନ୍ତ ସମ୍ପାଦକ ଥିଲେ । ସେ ଛାତ୍ରାବସ୍ଥାରେ କମୁନିଷ୍ଟ ପାର୍ଟି ସହିତ ଜଡ଼ିତ ଥିଲେ ।  "ବାବା ଫରିଦ" ଙ୍କ ରଚନା ସେ ପଞ୍ଜାବୀ ଭାଷାରୁ କାଶ୍ମିରୀ ଭାଷାକୁ ଅନୁବାଦ କରିଥିଲେ ।.ଆଲବର୍ଟ କାମସ, ଜାଁ ପଲ, ସତ୍ରେ ଓ ଦିନା ନାଥ ନାଦୀମଙ୍କ ପ୍ରଭାବ ତାଙ୍କ ଉପରେ ପଡିଥିଲା ଓ ତାହା ତାଙ୍କ ରଚନା ମାଧ୍ୟମରେ ପ୍ରକାଶ ପାଇଥିଲା ।
ପଶ୍ଚିମେଶ୍ୱର ଶିବ ମନ୍ଦିର, ଭାରତୀୟ ରାଜ୍ୟ ଓଡ଼ିଶାର ରାଜଧାନୀ ଭୁବନେଶ୍ୱରର ପୁରାତନ ଅଂଶରେ ଥିବା ବଡ଼ୁ ସାହିରେ ଅବସ୍ଥିତ ଏକ ଶିବ ମନ୍ଦିର । ଏହା ୮ମ ଶତାବ୍ଦୀରେ ନିର୍ମିତ ହୋଇଥିଲା । ଏହି ମନ୍ଦିରର ମୁଖ୍ୟ ଦେଉଳ ବହୁ କାଳରୁ ଭୂମିଷ୍ଠ ହେଇଯାଇଛି । ତେବେ ଏଥିରୁ ବିଚ୍ଛିନ୍ନ ହେଇ ରହିଥିବା କାର୍ତିକେୟ , ଗଣେଶ , ପାର୍ବତୀ ଓ ନରସିଂହ ମୂର୍ତିରୁ ଏହାର ନିର୍ମାଣ କାଳ ବିଷୟରେ ସୂଚନା ମିଳିଥାଏ । ବର୍ତ୍ତମାନ ଶିବ ଲିଙ୍ଗ ମଧ୍ୟ ଏକ ପଥର ସ୍ତୂପ ଉପରେ ରହିଛି । ଲିଙ୍ଗ ନିକଟକୁ ଯାଉଥିବା ପ୍ରସ୍ତର ସୋପାନ ମଧ୍ୟ ରହିଛି । ଅବସ୍ଥିତି ଏହି ମନ୍ଦିରର ଭୌଗୋଳିକ ଅବସ୍ଥିତି -20 14 '46, -85 50 '02ଠାରେ ରହିଛି । ଏହା ବିନ୍ଦୁସାଗର ପୁଷ୍କରିଣୀର ଦକ୍ଷିଣ ପଶ୍ଚିମ ଦିଗରେ ଅବସ୍ଥିତ । ଏହା ସମୁଦ୍ରପତ୍ତନଠାରୁ ୬୧ ଫୁଟ ଉପରେ ରହିଛି । ତାପ୍ତର୍ଯ୍ୟ ମୁଖ୍ୟ ମନ୍ଦିର ଭଗ୍ନ ହେଇଥିଲେ ମଧ୍ୟ ଏଠାରେ ରୀତି ଅନୁସାରେ ପୂଜା ଅର୍ଚ୍ଚନା ହେଇଥାଏ । ଶିବରାତ୍ରି , ମକର ସଂକ୍ରାନ୍ତି ପରି ପର୍ବ ମଧ୍ୟ ପାଳନ କରାଯାଇଥାଏ ।
ସହକାରୀ ସେନାଧ୍ୟକ୍ଷ ରୀତି ସିଂ ଭାଟିଆ, ସବ୍ ଲ୍ୟୁଟ୍‌ନାଣ୍ଟ କୁମୁଦିନି ତ୍ୟାଗିଙ୍କ ସହ ପ୍ରଥମ ଦୁଇ ମହିଳାଙ୍କ ମଧ୍ୟରୁ ଜଣେ ଅଟନ୍ତି, ଯିଏକି ଭାରତୀୟ ନୌସେନା ଯୁଦ୍ଧ ଯାହାଜ ଚଳାଇଥିଲେ । ପ୍ରାରମ୍ଭ ଜୀବନ ରୀତି ଜନ୍ମଗ୍ରହଣ କରିଥିବା ପରିବାରର ଚାରି ପିଢ଼ି ସଶସ୍ତ୍ର ବାହିନୀରେ ସେବା କରିବାର ଇତିହାସ ରହିଛି । ତାଙ୍କ ଜେଜେବାପା ଭାରତୀୟ ସେନାରେ ଏକ ସଙ୍କେତ ଅଧିକାରୀ ଭାବରେ କାର୍ଯ୍ୟ କରିଥିଲେ । ତାଙ୍କ ପିତା କମାଣ୍ଡର ଏସକେ ସିଂ ଭାରତୀୟ ନୌସେନାରୁ ଅବସର ନେଇଥିଲେ । ତାଙ୍କ ମା ଜଣେ ଇଂରାଜୀ ଶିକ୍ଷକ, ଏବଂ ତାଙ୍କର ରିୟା ନାମରେ ଜଣେ ବଡ଼ ଭଉଣୀ ଅଛନ୍ତି । ଉଭୟ ପିତାମାତା ତାଙ୍କୁ ପ୍ରବେଶିକା ପରୀକ୍ଷା ପାଇଁ ତାଲିମ ପ୍ରାପ୍ତ କରିବାରେ ସାହାଯ୍ୟ କରିଥିଲେ । ସେ ୧୯୯୬ ମସିହାରେ ଉତ୍ତରପ୍ରଦେଶରେ ଜନ୍ମଗ୍ରହଣ କରିଥିଲେ । ପରେ ସେମାନେ ୨୦୦୨ ମସିହାରେ ତେଲେଙ୍ଗାନାର ହାଇଦ୍ରାବାଦକୁ ଚାଲିଗଲେ । ସେ କମ୍ପ୍ୟୁଟର ସାଇନ୍ସରେ ସ୍ନାତକୋତ୍ତର ହାସଲ କରିଛନ୍ତି । ସେ ଏପ୍ରିଲ ୨୦୨୨ ମସିହାରେ ଭାରତୀୟ ନୌସେନାରେ କାର୍ଯ୍ୟ କରୁଥିବା ଶୁଭମ ଭାଟିଆଙ୍କୁ ବିବାହ କରିଥିଲେ । ବୃତ୍ତି ରୀତି ସାଉଥ ନାଭାଲ କମାଣ୍ଡ, କୋଚିରୁ ୨୨ତମ ସର୍ଟ ସର୍ଭିସ କମିଶନ ପର୍ଯ୍ୟବେକ୍ଷକ ପାଠ୍ୟକ୍ରମ ସମାପ୍ତ କରିଥିଲେ । ଏଥିରେ ୬୦ ଘଣ୍ଟାର ଉଡାଣ ପ୍ରଶିକ୍ଷଣ ଅନ୍ତର୍ଭୂକ୍ତ ହୋଇଥିଲା ଯେଉଁଥିରେ ଅତର୍କିତ ଆକ୍ରମଣ ଏବଂ ମହାକାଶଚାରୀମାନଙ୍କ ବିମାନ ଅନ୍ତର୍ଭୁକ୍ତ ଥିଲା । ସେପ୍ଟେମ୍ବର ୨୧, ୨୦୨୦ ମସିହାରେ ରୀତିଙ୍କୁ ଭାରତୀୟ ନୌସେନାର ହେଲିକପ୍ଟରରେ ପର୍ଯ୍ୟବେକ୍ଷକ  (ଏୟାରବୋର୍ନ ଟ୍ୟାକ୍ଟିସିଆନ) ଭାବରେ ଅନ୍ତର୍ଭୁକ୍ତ କରାଯାଇଥିଲା  । ସେ ଚାରିଜଣ ମହିଳା ଅଧିକାରୀ ଏବଂ ଭାରତୀୟ ତଟରକ୍ଷୀ ବାହିନୀର ତିନିଜଣ ଅଧିକାରୀଙ୍କ ସମେତ ୧୭ଜଣ ଅଧିକାରୀଙ୍କ ମଧ୍ୟରୁ ଜଣେ ଥିଲେ, ଯେଉଁମାନେ କୋଚି ଗରୁଡରେ ଆୟୋଜିତ ଏକ ସମାରୋହରେ  "ପର୍ଯ୍ୟବେକ୍ଷକ"  ଭାବରେ ସ୍ନାତକ ହାସଲ କରିବା ସମୟରେ ପୁରସ୍କୃତ ହୋଇଥିଲେ । ତାଙ୍କ ପ୍ରଶିକ୍ଷଣରେ ନୌଚାଳନା, ଉଡାଣ ପ୍ରଣାଳୀ, ବୁଡାଜାହାଜ ଯୁଦ୍ଧ ଅନ୍ତର୍ଭୁକ୍ତ । ସେ  " -60 ସେହ୍ୱକ୍" ରେ ଉଡ଼ିବାର ସମ୍ଭାବନା ଅଛି । ତାଙ୍କର ନିୟୋଜନ ଦୀର୍ଘ ସମୟର ମିଶନ ସମେତ ଭାରତୀୟ ନୌସେନାର ଯୁଦ୍ଧ ଜାହାଜରେ ରହିବ ବୋଲି ଆଶା କରାଯାଉଛି ।
ଗ୍ରେଗୋରୀ ପାଞ୍ଜି ଅନୁସାରେ ୨୫ ସେପ୍ଟେମ୍ବର ବର୍ଷର ୨୬୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୬୯ତମ  । ବର୍ଷ ଶେଷ ହେବା ପାଇଁ ଆଉ ୯୭ ଦିନ ବାକି ଅଛି ।
ଉଚ୍ଚ ମାଧ୍ୟମିକ ଶିକ୍ଷା ପରିଷଦ, ଓଡ଼ିଶା  ସିଏଚଏସଇ  (ଓ) ଭାବେ ସଂକ୍ଷିପ୍ତରେ ଲିଖିତ  ଭାରତର ଓଡ଼ିଶା ରାଜ୍ୟ ସରକାରଙ୍କ ଅଧୀନରେ ଥିବା ସରକାରୀ ଏବଂ ଘରୋଇ ବିଦ୍ୟାଳୟ ଓ କଲେଜ ପାଇଁ ଉଚ୍ଚ ମାଧ୍ୟମିକ  (୧୧ଶ ଓ ୧୨ଶ ଶ୍ରେଣୀ ପାଠ୍ୟକ୍ରମ) ପ୍ରଦାନ କରୁଥିବା ଏକ ଶିକ୍ଷା ବୋର୍ଡ  । ଏହା ଭୁବନେଶ୍ୱରରେ ଅବସ୍ଥିତ । ଇତିହାସ ଓଡ଼ିଶା ଉଚ୍ଚ ମାଧ୍ୟମିକ ଆଇନ, ୧୯୮୨ ଅନୁସାରେ ୧୯୮୨ ମସିହାରେ ଓଡ଼ିଶା ଉଚ୍ଚମାଧ୍ୟମିକ ଶିକ୍ଷା ପରିଷଦ ପ୍ରତିଷ୍ଠା କରାଯାଇଥିଲା । ଏହା ୧୯୮୨ ଅକ୍ଟୋବର ୨୩ ତାରିଖରେ ଓଡ଼ିଶା ରାଜ୍ୟପାଳଙ୍କଦ୍ୱାରା ସ୍ୱୀକାର କରାଯାଇଥିଲା । ଓଡ଼ିଶାରେ ଉଚ୍ଚ ମାଧ୍ୟମିକ ଶିକ୍ଷାର ନିୟନ୍ତ୍ରଣ ଏବଂ ବିକାଶ କରିବା ପାଇଁ ଉଚ୍ଚମାଧ୍ୟମିକ ଶିକ୍ଷା ପରିଷଦ ଗଠନ କରାଯାଇଥିଲା । ଏହାର ପ୍ରାଶାସନିକ କାର୍ଯ୍ୟ ଭୁବନେଶ୍ୱରର ଗୌତମ ନଗରରେ ୧୯୮୨ ସେପ୍ଟେମ୍ବର ୭ରୁ ଏକ ଭଡ଼ାଘରୁ ଆରମ୍ଭ ହୋଇଥିଲା । କିଛି ବର୍ଷ ପରେ ପରିଷଦ ଭୁବନେଶ୍ୱରର ସାମନ୍ତପୁରଠାରେ ନିଜର ପ୍ରାଶାସନିକ କୋଠା ନିର୍ମାଣ କଲା ଏବଂ ୧୯୯୬ ଜାନୁଆରୀ ୨ତାରିଖରୁ ନିଜ ଭିତ୍ତିଭୂମିରେ କାର୍ଯ୍ୟ କରିବା ଆରମ୍ଭ କଲା । କ୍ୟାମ୍ପସର ନୂଆ ନାମକୁ ପ୍ରଜ୍ଞାପୀଠ ନାମରେ ନାମିତ କରାଯାଉଛି ।
ରାମ  (ରାମଚନ୍ଦ୍ର),ହିନ୍ଦୁ ଧର୍ମ ଶାସ୍ତ୍ର ଅନୁସାରେ ଭଗବାନ ବିଷ୍ଣୁଙ୍କ ଦଶ ଅବତାର ମଧ୍ୟରେ ଏକ ଅବତାର  । ଜନ୍ମ ବୃତ୍ତାନ୍ତ ଅଯୋଧ୍ୟ୍ୟା ନରେଶ ଦଶରଥ, ଋଷି ବଶିଷ୍ଠଙ୍କ ଉପଦେଶାନୁସାରେ ପୁତ୍ରକାମେଷ୍ଠି ଯଜ୍ଞର ଆୟୋଜନ କରିଥିଲେ । ଯଜ୍ଞରୁ ଉତ୍ପନ୍ନ ଦୈବିକ ଚରୁ ଗ୍ରହଣ କରିବା ପରେ ଦଶରଥଙ୍କ ଜ୍ୟୋଷ୍ଠ ରାଣୀ କୌଶଲ୍ୟାଙ୍କ ଗର୍ଭରୁ ଶ୍ରୀ ରାମଚନ୍ଦ୍ର ଜନ୍ମ୍ ହେଲେ ।
ପ୍ରିୟନାଥ ନନ୍ଦୀ  (୧୨ ଡିସେମ୍ବର ୧୯୧୨ - ୨ ଫେବୃଆରୀ ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୭୧ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ପ୍ରିୟନାଥ ନନ୍ଦୀ ୧୯୧୨ ମସିହାର ଡିସେମ୍ବର ମାସ ୧୨ ତାରିଖ ଦିନ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋବିନ୍ଦ ପ୍ରସାଦ ନନ୍ଦୀ । ପ୍ରିୟନାଥଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ତାଙ୍କ ପତ୍ନୀଙ୍କ ନାମ ପୂର୍ଣ୍ଣ କୁମାରୀ ଦେବୀ ରାଜନୈତି ଜୀବନ ପ୍ରିୟନାଥ ୧୯୫୫ ମସିହାରେ ବିଧିବଦ୍ଧ ଭାବରେ ଓଡ଼ିଶା ରାଜନୀତିରେ ପ୍ରବେଶ କରିଥିଲେ । ଏହାପରେ ସେ ବାଲେଶ୍ୱର ପୌରପାଳିକାକୁ ଲଗାତର ତିନିଥର ନିର୍ବାଚିତ ହୋଇଥିଲେ । ୧୯୭୧ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ସେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ମୃତ୍ୟୁ ପ୍ରିୟନାଥ ୧୯୯୦ ମସିହାର ଫେବୃଆରୀ ମାସ ୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୭ ବର୍ସ ବୟସ ହୋଇଥିଲା ।
ଶ୍ରୀମାନ୍ ସୁର୍‌ଦାସ, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ଦୁର୍ଗାପୂଜା ସମୟରେ ମୁକ୍ତିଲାଭ କରିଥିଲା । ତରଙ୍ଗ ସିନେ ପ୍ରଡକ୍ସନ ଏହି କଥାଚିତ୍ରଟିର ନିର୍ମାଣ କରିଥିଲା । ଏହି କଥାଚିତ୍ରଟିର ସଂଳାପ ଲେଖିଥିଲେ ରଣଜିତ ପଟ୍ଟନାୟକ । ଅଶୋକ ପତି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି, ଭୂମିକା ଦାଶ ଓ ବୁଦ୍ଧାଦିତ୍ୟ ମହାନ୍ତି । ମିହିର ଦାସ, ଅପରାଜିତା ମହାନ୍ତି, ବବି ମିଶ୍ର, ଅଳକା ଶତପଥୀ, ଚୌଧୁରୀ ଜୟପ୍ରକାଶ ଦାସ, ରବି ମିଶ୍ର, ପ୍ରୀତିରାଜ ଶତପଥୀ, ସଲିଲ ମିତ୍ର, ତ୍ରିଭୁବନ ପଣ୍ଡା, ମାନସ ମିଶ୍ର, ଯୋଗେଶ, କୁନାଲ ପଟ୍ଟନାୟକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିରେ ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ମଧ୍ୟ ଅଭିନୟ କରିଥିଲେ । ଅଭିନୟ ବାବୁଶାନ୍ ଭୂମିକା ଦାଶ ବୁଦ୍ଧାଦିତ୍ୟ ମହାନ୍ତି ମିହିର ଦାସ ଅପରାଜିତା ମହାନ୍ତି ବବି ମିଶ୍ର ଅଳକା ଶତପଥୀ ଚୌଧୁରୀ ଜୟପ୍ରକାଶ ଦାସ ରବି ମିଶ୍ର ପ୍ରୀତିରାଜ ଶତପଥୀ ସଲିଲ ମିତ୍ର ତ୍ରିଭୁବନ ପଣ୍ଡା ମାନସ ମିଶ୍ର ଯୋଗେଶ କୁନାଲ ପଟ୍ଟନାୟକ ଅଭିଜିତ ମଜୁମଦାର ଭବାନୀ ପ୍ରସାଦ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । କୌଶିକ ଶତପଥୀ, ତାରିକ୍ ଅଜିଜ୍, ପାମେଲା ଜୈନ, ସ୍ୱୟମ୍ ପାଢ଼ୀ, ରାଜନନ୍ଦିନୀ ପଣ୍ଡା, ସତ୍ୟଜିତ ପ୍ରଧାନ, ଅଭିଜିତ ମଜୁମଦାର, ଅନ୍ତରା ଚକ୍ରବର୍ତ୍ତୀ, ହ୍ୟୁମାନ ସାଗର, କରୁଣାକର, ଲିପ୍ସା, ସାଇନି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସମ୍ପୁର୍ଣ୍ଣ ରକ୍ତ ବା ହୋଲ ବ୍ଲଡ  (ଇଂରାଜୀ ଭାଷାରେ ବା ) କ‌ହିଲେ ରକ୍ତଦାନ ହୋଇଥିବା ସମ୍ପୁର୍ଣ୍ଣ ରକ୍ତକୁ   ବୁଝାଏ  । ଅତ୍ୟଧିକ ରକ୍ତସ୍ରାବ  , ବିନିମୟ ଟ୍ରାନ୍ସଫ୍ୟୁଜନ   ଓ ନିଜକୁ ରକ୍ତଦାନ   କରିବା ନିମନ୍ତେ ଏହା ବ୍ୟବ‌ହାର କରାଯାଏ । ଏକ ୟୁନିଟ ଏହି ରକ୍ତଦାନ‌ଦ୍ୱାରା ହେମୋଗ୍ଲୋବିନ ସ୍ତର ୧୦ଗ୍ରା/ଲି ଅଧିକ ହୋଇଯାଏ । ରକ୍ତଦାନ ପୂର୍ବରୁ  (କ୍ରସ ମ୍ୟାଚିଙ୍ଗ) ସର୍ବଦା ଆବଶ୍ୟକ  । ଏହା ଶିରାଭ୍ୟନ୍ତରରେ   ଦିଆଯାଏ । ଏହାର ପ୍ରତିକ୍ରିୟାରେ ଆନାଫାଇଲାକ୍‌ସିସ ଭଳି ଆଲର୍ଜି ପ୍ରତିକ୍ରିୟା, ହେମୋଲାଇସିସ  , ଅଧିକ ମାତ୍ରାର ପୋଟାସିଅମ  , ସଂକ୍ରମଣ  ‌  , ଅତ୍ୟଧିକ ପରିମାଣ ଲୋଡ   ଓ ଫୁସଫୁସ ଆଘାତ   ହୋଇପାରେ । ସମ୍ପୁର୍ଣ୍ଣ ରକ୍ତରେ ଲୋହିତ ରକ୍ତ କଣିକା  , ଶ୍ୱେତ ରକ୍ତ କଣିକା  , ଅଣୁଚକ୍ରିକା   ଓ ରକ୍ତ ପ୍ଲାଜମା   ଥାଏ । ସଂଗ୍ରହ କରିବା ଦିନ ବ୍ୟବ‌ହାର କରିବା ବିଧେୟ, କିନ୍ତୁ ୩ ସପ୍ତାହ ପର୍ଯ୍ୟନ୍ତ ବ୍ୟବ‌ହାର କରିହୁଏ । ରକ୍ତ ସଂଗ୍ରହ ସମୟରେ ଆଣ୍ଟକୋଆଗୁଲାଣ୍ଟ   ଓ ପ୍ରିଜରଭେଟିଭ   ସ‌ହିତ ମିଶେଇ ଦିଆଯାଇଥାଏ । ସର୍ବପ୍ରଥମେ ସନ୧୮୧୮ରେ ସମ୍ପୁର୍ଣ୍ଣ ରକ୍ତ ଟ୍ରାନସଫ୍ୟୁଜନ କରାଯାଇଥିଲା କିନ୍ତୁ ପ୍ରଥମ ବିଶ୍ୱ ଯୁଦ୍ଧ ଓ ଦ୍ୱିତୀୟ ବିଶ୍ୱ ଯୁଦ୍ଧରେ ଏହା ସାଧାରଣ ଭାବରେ ବ୍ୟବ‌ହାର କରାଗଲା । . ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ୟୁନିଟର ମୂଲ୍ୟ ୫୦ ଆମେରିକୀୟ ଡଲାର । ବିକାଶଶୀଳ ଦେଶମାନଙ୍କ   ଓ ମିଲିଟାରୀ   ବ୍ୟତୀତ ଅନ୍ୟ ସ୍ଥାନମାନଙ୍କରେ ସାଧାରଣତଃ ଏହି ହୋଲବ୍ଲଡ ଆଉ ଦିଆଯାଉନାହିଁ । ଏହାଠାରୁ ଅନେକ ରକ୍ତଜାତୀୟ ପଦାର୍ଥ   ଯେପରିକି ପ୍ୟକ୍‌ଡ ରେଡ ବ୍ଲଡ ସେଲସ  , ପ୍ଲାଟେଲେଟ କନସେଣ୍ଟ୍ରେଟ  , କ୍ରାୟୋ ପ୍ରେସିପିଟେଟ  , ଓ ଫ୍ରେସ ଫ୍ରୋଜନ ପ୍ଲାଜମା ପ୍ରସ୍ତୁତ କରାଯାଏ ।
ଭୁବନେଶ୍ୱର କୁମାର  (ଜନ୍ମ ୫ ଫେବୃଆରୀ ୧୯୯୦) ଭାରତୀୟ କ୍ରିକେଟ ଦଳର ଜଣେ ସଦସ୍ୟ  । ସେ ଜଣେ ଡାହାଣହାତୀ ସ୍ୱିଙ୍ଗ ପେସ ବୋଲର ଏବଂ ତଳ କ୍ରମରେ ଜଣେ ଉପଯୋଗି ବ୍ୟାଟ୍ସମ୍ୟାନ । ସେ ଉତ୍ତରପ୍ରଦେଶ ତରଫରୁ ଘରୋଇ କ୍ରିକେଟ ଖେଳନ୍ତି । ବ୍ୟକ୍ତିଗତ ଜୀବନ ଭୁବନେଶ୍ୱର ହେଉଛନ୍ତି କିରଣ ପାଲ ସିଂହ ଓ ଇନ୍ଦ୍ରେଶଙ୍କ ପୁତ୍ର । ତାଙ୍କ ବାପା ଉତ୍ତରପ୍ରଦେଶ ପୋଲିସରେ ସବ ଇନିସପେକ୍ଟର ଓ ମା ଜଣେ ଗୃହିଣୀ ଅଟନ୍ତି । ତାଙ୍କ ଭାଉଣୀ ରେଖା ଅଧନଙ୍କଠାରୁ ସେ କ୍ରିକେଟ ଖେଳିବା ପାଇଁ ପ୍ରେରିତ ହୋଇଥିଲେ । କ୍ୟାରିୟର କୁମାର ଉତ୍ତରପ୍ରଦେଶ ତରଫରୁ ଘରୋଇ କ୍ରିକେଟ,ଓ ମଧ୍ୟ ଜୋନ ପାଇଁ ଦିଲ୍ଲୀପ ଟ୍ରଫି ଖେଳନ୍ତି । ୧୭ ବର୍ଷ ବୟସରେ ସେ ରଣଜୀ ବେଙ୍ଗଲ ବିପକ୍ଷରେ ଖେଳିଥିଲେ । ଉତ୍ତର ଜୋନ ବିପକ୍ଷ ସେମିଫାଇନାଲ ମ୍ୟାଚରେ ୩.୦୩ ହାରରେ ବୋଲିଂ କରି ୧ଟି ୱିକେଟ ନେଇଥିଲେ ଓ ତଳେ ବ୍ୟାଟିଂ ଆସି ୩୧୨ଟି ବଲ ସମୁଖୀନ ହୋଇ ୧୨୮ ରନ କରି ସମସ୍ତଙ୍କୁ ଆଶ୍ଚର୍ଯ୍ୟ କରି ଦେଇଥିଲେ । କ୍ରମାଗତ ଭାବେ ୨ଟି ସିଜିନ ୨୦୦୮-୦୯ ରଣଜୀ ଟ୍ରଫିରେ ସେ ମ୍ୟାନ ଅଫ ଦି ମ୍ୟାଚ ବିଜେତା ହୋଇଥିଲେ । ଆନ୍ତର୍ଜାତୀୟ କ୍ୟାରିୟର ୨୦୧୨ରେ ପାକିସ୍ତାନ ବିପକ୍ଷ ଟି୨୦ ସିରିଜର ପ୍ରଥମ ମ୍ୟାଚରେ ସେ ନିଜର ପ୍ରଥମ ଆନ୍ତର୍ଜାତୀୟ ମ୍ୟାଚ ଖେଳିଥିଲେ ।
ବି. ଏସ. ବି. ନରେନ୍ଦ୍ର ମହାପାତ୍ର  (୨୦ ଅକ୍ଟୋବର ୧୯୨୮ - ୧୧ ଫେବୃଆରୀ ୧୯୮୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ନରେନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରଣପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବି. ଏସ. ବି. ନରେନ୍ଦ୍ର ମହାପାତ୍ର ୧୯୨୮ ମସିହାର ଅକ୍ଟୋବର ମାସ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିରଞ୍ଚି ନାରାୟଣ ସିଂହ ଦେଓ ଏବଂ ପତ୍ନୀଙ୍କ ନାମ ଦୁର୍ଗେଶନନ୍ଦିନୀ ଦେବୀ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ନରେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କାର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବି. ଏସ. ବି. ନରେନ୍ଦ୍ର ମହାପାତ୍ର ୧୯୮୦ ମସିହାର ଫେବୃଆରୀ ମାସ ୧୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୧ ବର୍ଷ ବୟସ ହୋଇଥିଅଲ ।
ଇଂରାଜୀ ବଜାର ଏକ ଭାରତୀୟ ପୌରପାଳିକା   ଅଟେ । ଏହାକୁ ମାଲଦା ବି କୁହାଯାଏ ।  'ଆମ୍ବ ସହର'  ଭାବେ ଏହା ଜଣାଶୁଣା । ମାଲଦା, ପଶ୍ଚିମବଙ୍ଗର ମାଲଦା ଜିଲ୍ଲାରେ ଅବସ୍ଥିତ । ଭୋଗୋଳିକ ଅବସ୍ଥିତି ମାଲଦାର ଅବସ୍ଥିତି 25.00  88.15    / 25.00; 88.15ରେ ଅଟେ । ସମୁଦ୍ର ପତନଠାରୁ ଏହାର ଉଚ୍ଚତା ପ୍ରାୟତଃ ୧୭ ମିଟର  (୫୬ ଫୁଟ) ଅଟେ  । ମହାନନ୍ଦ ନଦୀର ପଶ୍ଚିମ ପାର୍ଶ୍ୱରେ ଏହି ସହରଟିସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଇଂରାଜୀ ବଜାର ସହରର ମୋଟ ଜନସଂଖ୍ୟା ୧୬୧୪୪୮ ଅଟେ । ସେଥି ମଧ୍ୟରୁ ୫୧.୩୭% ଜଣ ପରୁଷ ହୋଇଥିବା ବେଳେ ୪୮.୬୩% ଜଣ ନାରୀ ଅଟନ୍ତି । ଇଂରାଜୀ ବଜାରର ସାକ୍ଷରତା ହାର ୭୪.୫୮% ଅଟେ । ଏହା ଜାତୀୟ ହାରଠାରୁ ୯.୭୪% ପ୍ରତିଶତ ଅଧିକ ଅଟେ । ସେଥିରୁ ୪୦.୨୧% ପ୍ରତିଶତ ପୁରୁଷ ଓ ୩୪.୩୭% ନାରୀ ଅଟନ୍ତି । ୧୦.୨୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ଇଂରାଜୀ ବଜାରର ସରକାରୀ ଭାଷା ଅଟେ ।
ଗୁସେଲକୁମାବ, ବେପାର ନାମ ଟ୍ରେମଫ୍ୟା, ହେଉଛି ଏକ ଔଷଧ ଯାହା ପ୍ଲେକ୍ ସୋରିଆସିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ମଧ୍ୟମରୁ ଗମ୍ଭୀର ଧରଣର ରୋଗ ପାଇଁ ଦିଆଯାଏ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉପର ଶ୍ୱାସନଳୀ ସଂକ୍ରମଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା, ଯକୃତ ସମସ୍ୟା ଏବଂ ଟିକାଗୁଡ଼ିକର ପ୍ରଭାବ ହ୍ରାସ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଲୁକିନ-୨୩କୁ ସଂଲଗ୍ନ ହୁଏ ଏବଂ ତାକୁ ଅବରୋଧ କରେ । ୨୦୧୭ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଗୁସେଲକୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ମସିହା ସୁଦ୍ଧା ପ୍ରତି ୧୦୦ ମିଗ୍ରା ଗୁସେଲକୁମାବ ନିମନ୍ତେ ୨,୨୫୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୧,୬୦୦ ଡଲାର ଥିଲା ।
ମଧ୍ୟ ଏସିଆ ଏସିଆ ମହାଦ୍ୱୀପର ମଧ୍ୟ ଭାଗ ଅଟେ । ଏହାର ପୂର୍ବରେ  "ଚୀନ" ରୁ ପଶ୍ଚିମରେ  "କୌସ୍ପିୟନ ସାଗର"  ପର୍ଯ୍ୟନ୍ତ, ଏବଂ ଉତ୍ତରରେ  "ୠସ" ରୁ ଦକ୍ଷିଣରେ  "ଆଫଗାନିସ୍ତାନ"  ପର୍ଯ୍ୟନ୍ତ ବିସ୍ତୃତ ଅଟେ । ଭୂବୈଜ୍ଞାନିକମାନଙ୍କଦ୍ୱାରା ମଧ୍ୟ ଏସିଆର ସମସ୍ତ ପରିଭାଷାରେ ଭୂତପୂର୍ବ ସୋବିୟତ ସଂଘର ପାଞ୍ଚଟି ଦେଶ ସର୍ବଦା ଗଣା ଯାଏ :- କାଜାଖସ୍ତାନ , କିରଗୀଜସ୍ତାନ , ତାଜିକିସ୍ତାନ , ତୁର୍କମେନିସ୍ତାନ , ଉଜବେକୀସ୍ତାନ । ଏହା ଛଡ଼ା ମଙ୍ଗୋଲିୟା , ଆଫଗାନିସ୍ତାନ , ଉତ୍ତର ପାକିସ୍ତାନ , ଭାରତର ଲଦାଖ ପ୍ରଦେଶ , ଚୀନର ଶିନଜିୟଙ୍ଗ , ତିବ୍ୱତ କ୍ଷେତ୍ର ଏବଂ ୠସର ସାଇବେରିୟ କ୍ଷେତ୍ରର ଦକ୍ଷିଣ ଭାଗକୁ ମଧ୍ୟ ପ୍ରାୟତଃ ମଧ୍ୟ ଏସିଆର ଅଂଶ ବୋଲି ବୁଝାଯାଏ । ଇତିହାସରେ ମଧ୍ୟ ଏସିଆ ରେଶମ ମାର୍ଗର ବ୍ୟପାରିକ ଓ ସାଂସ୍କୃତିକ ମହତ୍ତ୍ୱ ପାଇଁ ବୁଝାଯାଏ । ଚୀନ, ଭାରତୀୟ ଉପ-ମହାଦ୍ୱୀପ, ଇରାନ, ମଧ୍ୟ-ପୁର୍ବ, ଏବଂ ୟୁରୋପ ମଧ୍ୟରେ ଲୋକ, ମାଲ, ସେନା ଏବଂ ବିଚାର ମଧ୍ୟ ଏସିଆରୁ ଗତିକରି ହିଁ ଯିବା-ଆସିବା କରୁଥିଲେ । ଏହି ଇଲାକାର ବଡ଼ ଭାଗ ଏକ  "ସ୍ତୋପି"  ଯୁକ୍ତ ଘାସରେ ଘୋଡ଼ା ହୋଇଥିବା ପଡ଼ିଆ ଅଟେ, ହେଲାକି ତିୟାନ ଶାନ ପରି ପର୍ବତ ଶୃଙ୍ଖଳ, କାରାକୁମ ମରୁଭୂମି ଏବଂ ଅରଳ ସାଗର ପରି ବଡ଼ ଝରଣା ମଧ୍ୟ ଏହି ଭୂ ଭାଗରେ ଆସିଥାଏ । ଐତିହାସିକ ରୂପେ ମଧ୍ୟ ଏସିଆରେ ଖାନାବଦୋଶ ଜାତୀୟ ମାନଙ୍କ ଅଧିକାର ରହିଛି । ପ୍ରଥମେ ଏହା ଉପରେ ପୁର୍ବ ଇରାନୀ ଭାଷା କହୁଥିବା  "ସ୍କିଥି" ,  "ବୌକ୍ତ୍ନୀୟାଈ" , ଏବଂ  "ସୋଗଦାଈ"  ଜାତୀୟ ଲୋକଙ୍କ ବୋଲବାଲା ଥିଲା କିନ୍ତୁ ସମୟ ସହିତ  "କାଜାଖ" ,  "ଉଜବେକ" ,  "କିରଗିଜ୍"  ଏବଂ  "ଉଈଗୁର"  ପରି ତୁର୍କୀ ଜାତି ଅଧିକ ଶକ୍ତିଶାଳୀ ବନିଗଲେ । ଏଥିପାଇଁ ଏହାକୁ କେବେ-କେବେ  "ତୁର୍କୀସ୍ତାନ"  ମଧ୍ୟ କୁହାଯାଏ । ୧୯ବିଂ ସଦୀ ପରେ ମଧ୍ୟ ଏସିଆର ବଡ଼ ଅଂଶ ଉପରେ ପ୍ରଥମେ ରୂସୀ ସାମ୍ରାଜ୍ୟ ଏବଂ ପରେ ସୋବିୟତ ସଂଘର ରାଜ୍ୟ ରହିଲା, ଯାହା ଦୁଇ ସ୍ଲାବି ଲୋକ - ବହୁ ସଂଖ୍ୟକ ଥିଲେ । ଏଥିରେ ବହୁ ଋଷି ଆସି ଏଠାରେ ବାସ କଲେ । ୧୯୯୦ ଦଶକରେ ସୋବିୟତ ସଂଘ ଭାଙ୍ଗିବାଦ୍ୱାରା ଏଠାକାର ଦେଶ ଆଜାଦ ରାଷ୍ଟ୍ର ରୂପେ ପ୍ରତିଷ୍ଠିତ ହେଲେ ।
ଏଟିଡ୍ରୋନିକ ଏସିଡ, ଯାହାକୁ ଏଟିଡ୍ରୋନେଟ ମଧ୍ୟ କୁହାଯାଏ, ହେଉଛି ଏକ ଔଷଧ ଯାହା ଷ୍ଟିରଏଡ ଯୋଗୁ ହେଉଥିବା ଓଷ୍ଟିଓପୋରୋସିସ, ହାଡ଼ର ପାଜେଟ ରୋଗ ଏବଂ ହେଟେରୋଟୋପିକ ଓସିଫିକେସନ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଔଷଧ ବ୍ୟବ‌ହାର ବନ୍ଦ ହେବା ପରେ ତାହାର ପ୍ରଭାବ ୯ ମାସରୁ ଅଧିକ ସମୟ ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଗ୍ରାସନଳୀ ପ୍ରଦାହ, ଗ୍ରାସନଳୀ ଛିଦ୍ର, ହନୁହାଡ଼ର କ୍ଷୟ, ଏବଂ ସମ୍ଭାବ୍ୟ ଗ୍ରାସନଳୀ କର୍କଟ ହୋଇପାରେ । ଏହା ଏକ ବାଇଫସ୍ଫୋନେଟ୍ । ଏହା ହାଡ଼ ସ‌ହିତ ଅନୁବନ୍ଧିତ ହୋଇ ତାହାର ବୃଦ୍ଧି ଏବଂ ଭାଙ୍ଗିବାକୁ ପ୍ରତିରୋଧ କରେ । ୧୯୬୬ ମସିହାରେ ଏଟିଡ୍ରୋନିକ ଏସିଡ ପ୍ୟାଟେଣ୍ଟ ହୋଇଥିଲା ଏବଂ ୧୯୭୭ରେ ଚିକିତ୍ସା କ୍ଷେତ୍ରରେ ବ୍ୟବହାର କରିବା ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୨୦୦ ମିଗ୍ରା ବିଶିଷ୍ଟ ବଟିକାର ମୂଲ୍ୟ ପ୍ରାୟ ୧.୭ ଡଲାର ଅଟେ । ଏହା ବ୍ୟତୀତ ଏହା ସଫା କରିବା, ଜଳ ଚିକିତ୍ସା ଏବଂ ପ୍ରସାଧନ ସାମଗ୍ରୀ ଭାବରେ ମଧ୍ୟ ବ୍ୟବ‌ହାର କାରାଯାଇପାରେ ।
ଆସର୍‌ଗଞ୍ଜ ଏକ ଭାରତୀୟ ଜନଗଣନା ସହର   ଅଟେ । ଏହା ବିହାରର ମୁଙ୍ଗେର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଆସର୍‌ଗଞ୍ଜ ୨୫.୧୫୦୫ ଉତ୍ତର ଅକ୍ଷାଂଶ ଓ ୮୬.୬୮୬୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୪୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆସର୍‌ଗଞ୍ଜ ସହରର ମୋଟ ଜନସଂଖ୍ୟା ୫୭୦୬ ଅଟେ । ସେଥି ମଧ୍ୟରୁ ୫୨.୭୭% ଜଣ ପରୁଷ ହୋଇଥିବା ବେଳେ ୪୭.୨୩% ଜଣ ନାରୀ ଅଟନ୍ତି । ଆସର୍‌ଗଞ୍ଜର ସାକ୍ଷରତା ହାର ୬୯.୮୪% ଅଟେ । ଏହା ଜାତୀୟ ହାରଠାରୁ ୫.୦୦% ପ୍ରତିଶତ କମ ଅଟେ । ସେଥିରୁ ୪୦.୨୯% ପ୍ରତିଶତ ପୁରୁଷ ଓ ୨୯.୫୫% ନାରୀ ଅଟନ୍ତି । ୧୪.୨୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଆସର୍‌ଗଞ୍ଜର ସରକାରୀ ଭାଷା ଅଟେ ।
କୃଷ୍ଣଚନ୍ଦ୍ର ତ୍ରିପାଠୀ ଅତିବଡ଼ୀ ଜଗନ୍ନାଥ ଦାସ ସମ୍ମାନପ୍ରାପ୍ତ ଜଣେ ଓଡ଼ିଆ କବି ଥିଲେ । ଜାତୀୟ ଚେତନା ମୂଳକ କବିତା ତଥା ପାଇକମାନଙ୍କ ବୀରତ୍ୱ ବ୍ୟଞ୍ଜକ କବିତା ରଚନା କରିଥିବାରୁ ତାଙ୍କୁ  'ପାଇକ କବି'  ଆଖ୍ୟା ଦିଆଯାଇଛି। ଜୀବନୀ କୃଷ୍ଣଚନ୍ଦ୍ର ଖୋର୍ଦ୍ଧା ଜିଲ୍ଲାର ବାଣପୁର ନିକଟସ୍ଥ ଭୀମପୁରଠରେ ୧୯୧୧ ମସିହା ଜାନୁଆରୀ ୧୪  (ପୌଷ ପୂର୍ଣ୍ଣିମା/ମକର ସଂକ୍ରାନ୍ତି)ରେ ଜନ୍ମ ଗ୍ର‌ହଣ କରିଥିଲେ  । ତାଙ୍କ ପିତାଙ୍କ ନାମ ଥିଲା ବିଦ୍ୟାଧର ତ୍ରିପାଠୀ ଓ ମାତାଙ୍କ ନାମ୍ ନିର୍ମଳା ଦେବୀ । ସେ ରେବତୀ ଦେବୀଙ୍କୁ ବିବାହ କରିଥିଲେ । ବୃତ୍ତିରେ ଥିଲେ ସେ ଜଣେ ଶିକ୍ଷକ । ତାଙ୍କର ୧୯୯୭ ମସିହା ଜାନୁଆରୀ ୧୯  (ପୌଷ ଶୁକ୍ଳ ଏକାଦଶୀ)ରେ ଦେହାନ୍ତ ହୋଇଥିଲା  । ସାହିତ୍ୟ ସର୍ଜନା କୃଷ୍ଣଚନ୍ଦ୍ରଙ୍କ କବିତାରୁ କିଛି ଉଦ୍ଧୃତ କରାଗଲା : କବିତାଂଶ ୧   ସବୁ ଗରଳରୁ ମଣିଷ ଗରଳ ଅତି ଉକ୍ରଟତର ହେ ମୋର ମଣିଷ ହେ ମୋର ମଣିଷ ହୃଦ ନିର୍ମଳ କର। କବିତାଂଶ ୨   କଥା କହ ହେ ବନ ପ୍ରାନ୍ତର କଥା କହ ସମର ପ୍ରାଙ୍ଗଣ କଥା କହ ଭଗ୍ନ ଦୁର୍ଗଶିଳା କଥା କହ ଶଇଳ କାନନ କେମନ୍ତେ ସେ ଖଣ୍ଡାୟତ ବଧୂ ରଣଶିଙ୍ଗା ବଜାଇ ବଜାଇ ବୀରବେଶେ ସମର ପ୍ରାଙ୍ଗଣେ ଆଣିଲା ତା ସ୍ୱାମୀରେ ସଜାଇ, କରେ ଦେଲା ତୀକ୍ଷ୍ଣ ତଲବାର, ଭାଲେ ଦେଲା ବିଜୟ ସିନ୍ଦୂର ଶରମୁଣା ବାନ୍ଧିଲା ଚରମେ, ଆର କରେ ଦୀପ୍ତ ଧନୁଶର । କେମନ୍ତେ ସେ ବୀର୍ଯ୍ୟବତୀ ବାଳା କଣ୍ଠତଟୁ ଦେଲା ହୁଳହୁଳି ବଜାଇଲା ସ୍ୱାମୀରେ ସେହାଗେ ଯାଅ ଦର୍ପେ ଯୁଦ୍ଧ କର ବୋଲି, ମନ୍ଦାରର ମାଳା ବକ୍ଷ ପଟେ ଲମ୍ବାଇଲା ଆଦର ଯତନେ ଗାଇଲା ସେ ସମର ସଙ୍ଗୀତ ମେଘ ମନ୍ଦ୍ରେ କୁଟୀର ପ୍ରାଙ୍ଗଣେ
ବାରବାଟିଆ ହେଉଛି ଓଡ଼ିଶାର ଭଦ୍ରକ ଜିଲ୍ଲାର ଅବସ୍ଥିତ ଏକ ଗ୍ରାମ। ନାମୋତ୍ପତି ଏହି ସ୍ଥାନର ନାମ ଦୁଇଟି ଓଡ଼ିଆ ଶବ୍ଦ ବାର ଓ ବାଟିର ମିଶ୍ରଣ ଅଟେ  ଆକ୍ଷରିକ ଭାବରେ ସ୍ଥାନର ନାମ ହେଉଛି ୧୨ଟି ୨୦ ମାଣର ଜମି  ଭୁଗୋଳ ଏହି ସ୍ଥାନଟି ଓଡ଼ିଶାର ଭଦ୍ରକ ଜିଲ୍ଲାର ତିହିଡି ବ୍ଲକରେ ଅବସ୍ଥିତ  ଗ୍ରାମଟି ପିରହାଟ ରାଜସ୍ୱ ନିରୀକ୍ଷକ ଅନ୍ତର୍ଗତ  ଗାଁର ଭୈଗଳିକ ଅବସ୍ଥିତି କୃଷି କାର୍ଯ୍ୟ ପାଇଁ ଉପଯୁକ୍ତ
ଏପିରୁବିସିନ, ଅନ୍ୟମାନଙ୍କ ମଧ୍ୟରେ ଏଲେନ୍ସ ଏକ ବିକ୍ରୟ ନାମ, ହେଉଛି ସ୍ତନ କର୍କଟ, ପାକସ୍ଥଳୀ କର୍କଟ, ଛୋଟ କୋଷ ଫୁସଫୁସ କର୍କଟ, ଓଭାରି କର୍କଟ, ବୃହଦନ୍ତ୍ର-ମଳାଶୟ କର୍କଟ, ଲିମ୍ଫୋମା, ମୂତ୍ରାଶୟ କର୍କଟ ଏବଂ ଲିଉକେମିଆ ଇତ୍ୟାଦି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ କିମ୍ବା ମୂତ୍ରାଶୟରେ ଭର୍ତ୍ତି କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କେଶହାନୀ, ଅଇ, ଅସ୍ଥି ମଜ୍ଜା ଦମନ, ପାଟିର ପ୍ରଦାହ, ଗରମ ଫ୍ଲସ୍, ତରଳ ଝାଡ଼ା, ସଂକ୍ରମଣ, ରାସ, ଓ ଜ୍ୱର ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃତ୍‌ପିଣ୍ଡ ନଷ୍ଟ, ଅନୁର୍ବରତା, ଅଧିକ କର୍କଟ ରୋଗ ଏବଂ ଟ୍ୟୁମର ଲାଇସିସ୍ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଆନ୍ଥ୍ରାସାଇକ୍ଲିନ୍ ଯାହା ଡିଏନଏ ସୁତ୍ରମାନଙ୍କୁ  ( ଷ୍ଟ୍ରାଣ୍ଡକୁ) ଇଣ୍ଟରକାଲେଟିଙ୍ଗ କରି କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ ଯାହାଫଳରେ ଡିଏନଏ ପ୍ରସ୍ତୁତିର ଅବରୋଧ ହୁଏ  । ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏପିରୁବିସିନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୫୦ ମିଗ୍ରାର ମୂଲ୍ୟ ୨୦୨୧ ସୁଦ୍ଧା ୮୭ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୬୦ ଡଲାର ଅଟେ ।
ଓମେଗା-3 ଏସିଡ ଇଥାଇଲ ଇଷ୍ଟର ସମୂହ  (ଇଂରାଜୀ ଭାଷାରେ -3 ) ହେଉଛି ଓମେଗା-3 ଫ୍ୟାଟି ଏସିଡ୍ ଇକୋସାପେଣ୍ଟେନୋଇକ ଏସିଡ  (ଇପିଏ) ଏବଂ ମାଛ ତେଲରେ ମିଳୁଥିବା ଡୋକୋସାହେକ୍ସେନୋଇକ ଏସିଡ   ମିଶ୍ରଣ  । ଖାଦ୍ୟପେୟର ପରିବର୍ତ୍ତନ ସହିତ, ସେଗୁଡ଼ିକ ଉଚ୍ଚ ରକ୍ତ ଟ୍ରାଇଗ୍ଲିସେରାଇଡ ଚିକିତ୍ସା ପାଇଁ ବ୍ୟବହୃତ ହୁଏ ଯାହାଦ୍ୱାରା ଅଗ୍ନାଶୟ ପ୍ରଦାହ ରୋଗର ଆଶଙ୍କା ହ୍ରାସ ହୋଇପାରେ । ସେଗୁଡିକ ସାଧାରଣତଃ ଷ୍ଟାଟିନ୍ ଅପେକ୍ଷା କମ୍ ପସନ୍ଦ କରାଯାଏ ଏବଂ ଏନଏଚଏସ ସ୍କଟଲ୍ୟାଣ୍ଡଦ୍ୱାରା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ କାରଣ ହୃଦଘାତର ଆଶଙ୍କା ହ୍ରାସ କରିବା ସମର୍ଥନ କରେନାହିଁ । ଓମେଗା-୩ ଏସିଡ ଇଥାଇଲ ଇଷ୍ଟର ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଢକାର, ବାନ୍ତି, ଏବଂ ପେଟ ବ୍ୟଥା ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଏବଂ ଆନାଫାଇଲକ୍‌ସିସ ହୋଇପାରେ । ଗର୍ଭାବସ୍ଥାରେ ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନ ଥିବାବେଳେ କେତେକ ଓମେଗା-୩ ଫ୍ୟାଟି ଏସିଡ ଉପକାରୀ ହେବା ଦେଖାଯାଏ । ଏହା କିପରି କାମ କରେ ତାହା ସଂପୂର୍ଣ୍ଣ ସ୍ପଷ୍ଟ ନୁହେଁ । ୨୦୦୦ ମସିହାରେ ୟୁରୋପୀୟ ୟୁନିଅନରେ ଏବଂ ୨୦୦୪ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଓମେଗା-୩ ଏସିଡ ଇଥାଇଲ ଇଷ୍ଟର ଔଷଧ ଅନୁମୋଦନ କରାଯାଇଥିଲା । ଏହା ଏକ ବଂଶଗତ ବା ଜେନେରିକ ଔଷଧ ଏବଂ କାଉଣ୍ଟର ଉପରେ ଉପଲବ୍ଧ । ଯୁକ୍ତରାଜ୍ୟରେ ୨୦୧୯ ସୁଦ୍ଧା ଏକ ମାସ ଔଷଧ ଯୋଗାଣ ମୂଲ୍ୟ ୬ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୭.୫୦ ଡଲାର ଅଟେ । ୨୦୧୭ରେ, ଏହା ଆମେରିକାର ୧୫୮ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ ରହିଥିଲା ।
ଓଡ଼ିଆ ସିନେମା ଇତିହାସରେ ଅନେକ ସିନେମା ଓ ସିନେ କଳାକାର, ନିର୍ଦ୍ଦେଶକ, ଲେଖକ ଓ ଅନ୍ୟାନ୍ୟ ଟେକନିସିଆନ ଜାତୀୟ ପୁରସ୍କାରରେ ମହିମା ମଣ୍ଡିତ ହୋଇଅଛନ୍ତି । ଜାତୀୟ ପୁରସ୍କାର ଭାରତର ରାଷ୍ଟ୍ରପତିଙ୍କ ଦେଇ ଦିଆଯାଇଥାଏ । ଭାରତ ସରକାରଙ୍କ ଅଧିନରେ ଏକ ଜୁରି କମିଟି ବିଭିନ୍ନ ବିଷୟକୁ ବିଚାର କରି ଏହି ପୁରସ୍କାର ପ୍ରଦାନ କରିଥାଆନ୍ତି । ଆହୁରି ଦେଖନ୍ତୁ ରାଜ୍ୟ ଚଳଚ୍ଚିତ୍ର ପୁରସ୍କାର ଟୀକା ଆଧାର .  " & " . , 27, 2011. { }: :
ନିମାଡି ଏକ ଭାରତୀୟ ଭାଷା । ଏହାକୁ ପଶ୍ଚିମ ଭାରତର ଇଣ୍ଡୋ- ଆର୍ଜୟନ ଭାଷା ଭାବରେ ମଧ୍ୟପ୍ରଦେଶର ନିମାଦୀ ତଥା ମହାରାଷ୍ଟ୍ରର ଓ ଦକ୍ଷିଣ ମାଳବ ଅଞ୍ଚଳରେ ପ୍ରଚଳିତ । ବରବାଣୀ,ଖଣ୍ଡବା,ବରବାହ , ବୁରହାନପୁର ବେଦିଆ ସନାବାଦ, ଧରର କିଛି ଅଂଶ, ହରଦା ଜିଲ୍ଲାରେ ବିଦେଶ ଭାବରେ ଏହି ଭାଷା କହୁଥିବା ଲୋକ ସଂଖ୍ୟା ଅଧିକ । ଏହି ଭାଷାରେ ଗୌରିଶଙ୍କର ଶର୍ମା , ରାମାୟଣ ଉପଧ୍ୟାୟଙ୍କ ବହୁ ଲେଖା ରହିଛି । ଏହା ମୁଖ୍ଯତଃ ଏକ କଥିତ ଭାଷା ଭାବରେ ବ୍ୟବହାର ହୋଇଥିଲେ ମଧ୍ୟ ଅନେକ ଗ୍ରନ୍ଥ ଏହି ଭାଷାରେ ଲେଖା ଯାଇଛି । ଭଗବତ ଗୀତାର ଅନୁବାଦ ମଧ୍ୟ ଏହି ଭାଷାରେ ଉପଲବ୍ଧ । ଏହା ମହାଦେୟ ପ୍ରସାଦ ଚତୁର୍ବେଦିଙ୍କଦ୍ୱାରା ରଚିତ ।
ମାନ୍ଦାପେତା ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଏଅସ୍ତ୍ ଗୋଦବରି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାନ୍ଦାପେତା ୧୬.୮୬୨୫ ଉତ୍ତର ଅକ୍ଷାଂଶ ଓ ୮୧.୯୨୯୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୫୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାନ୍ଦାପେତା ସହରର ମୋଟ ଜନସଂଖ୍ୟା ୪୭୧୧୫ ଅଟେ । ସେଥି ମଧ୍ୟରୁ ୪୯.୮୩% ଜଣ ପରୁଷ ହୋଇଥିବା ବେଳେ ୫୦.୧୭% ଜଣ ନାରୀ ଅଟନ୍ତି । ମାନ୍ଦାପେତାର ସାକ୍ଷରତା ହାର ୬୨.୩୩% ଅଟେ । ଏହା ଜାତୀୟ ହାରଠାରୁ ୨.୫୧% ପ୍ରତିଶତ କମ ଅଟେ । ସେଥିରୁ ୩୨.୫୭% ପ୍ରତିଶତ ପୁରୁଷ ଓ ୨୯.୭୭% ନାରୀ ଅଟନ୍ତି । ୧୧.୩୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ମାନ୍ଦାପେତାର ସରକାରୀ ଭାଷା ଅଟେ ।
ଜୟପୁର ଏକ ଭାରତୀୟ ସହର । ଏହା ଓଡ଼ିଶାର କୋରାପୁଟ ଜିଲ୍ଲାର ସଦର ମହକୁମା କୋରାପୁଟ ସହରରରୁ ୨୧ କିମି ଦୂରରେ ଅବସ୍ଥିତ । ଭୂଗୋଳ ଓ ଜଳବାୟୁ ଜୟପୁର ସହର ଉ: ୧୮.୮୫  ପୁ: 82.୫୮ ରେ ଅବସ୍ଥିତ । ଏହାର ହାରାହାରି ଉଚ୍ଚତା ପ୍ରାୟ ମି: ୬୫୯  ୨୧୬୫ ଫୁଟ  । ଓଡ଼ିଶାର ଅନ୍ୟ ଭାଗ ଭଳି ଜୟପୁର ସହର ମଧ୍ୟ ଏକ ମୌସୁମୀ ଅଞ୍ଚଳ । ତେବେ ଏହି ସହରରେ ଯଥେଷ୍ଟ ମାତ୍ରାରେ ଗରମ ଓ ପ୍ରବଳ ଶୀତ ମଧ୍ୟ ହୋଇଥାଏ । ଶୀତ ଋତୁ  (ଅକ୍ଟୋବର ମାସ ଏବଂ ଫେବୃଆରୀ ମାସ ମଧ୍ୟରେ) ଏଠାକାର ପର୍ଯ୍ୟଟନ ଅନୁକୂଳ ପାଗ  । ପର୍ଯ୍ୟଟନ ଜୟପୁର ରାଜପ୍ରାସାଦ ଜୟପୁର ରାଜପ୍ରସାଦ ଏହି ସହର ଉପକଣ୍ଠରେ ଥିବା ଏକ ପୁରାତନ ରାଜମହଲ । ଏଠାରେ ଥିବା ଦରବାର ହଲ ମଧ୍ୟରେ ଅଭ୍ର, ରୂପା, ସୂନା, ଚନ୍ଦନ କାଠ, ଗୋଲାପକାଠ ସହ ବିଭିନ୍ନ ପ୍ରକାର ଅଙ୍କନ ଆଦି ସାଇତା ହୋଇ ରହିଛି ।
ପ୍ରଫୁଲ୍ଲ ମହାନ୍ତି ଜଣେ ଓଡ଼ିଆ କଥାଚିତ୍ର ନିର୍ଦ୍ଦେଶକ ଥିଲେ । ତାଙ୍କ ନିର୍ଦ୍ଦେଶିତ ମାଗୁଣିର ଶଗଡ଼ ୨୦୦୨ ମସିହାରେ ଶ୍ରେଷ୍ଠ ଆଞ୍ଚଳିକ କଥାଚିତ୍ରର ମାନ୍ୟତା ଲାଭ କରିଥିଲା । ତାଙ୍କ ନିର୍ଦ୍ଦେଶିତ ଅନ୍ୟ କଥାଚିତ୍ରଗୁଡ଼ିକ ହେଲା: ଭଙ୍ଗା ସିଲଟ, ପାଉଁଜି, ଦେବକୀ ଓ ତଥାପି । ରେଭେନ୍ସା ମହାବିଦ୍ୟାଳୟରୁ ଇଂରାଜୀ ସ୍ନାତକୋତ୍ତର ଶିକ୍ଷା ସମାପ୍ତ କରିବା ପରେ ନ୍ୟାସନାଲ ସ୍କୁଲ ଅଫ ଡ୍ରାମା, ନୂଆଦିଲ୍ଲୀ, ଏସିଆନ ଥିଏଟର ଇନଷ୍ଟିଚ୍ୟୁଟ, ନୂଆଦିଲ୍ଲୀ ଓ ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆ, ପୁନେରୁ ନିର୍ଦ୍ଦେଶନା ତାଲିମ ନେଇଥିଲେ । ୨୦୧୩ ମସିହା ଫେବୃଆରୀ ୯ ତାରିଖ ଦିନ ବେଙ୍ଗାଳୁରୁଠାରେ ତାଙ୍କର ଦେହାନ୍ତ ହୋଇଥିଲା ।
ବିଭୂତିଭୂଷଣ ତ୍ରିପାଠୀ  (ଜନ୍ମ: ୧୯୨୩) ଜଣେ ଓଡ଼ିଆ ସାହିତ୍ୟିକ ଥିଲେ  । ତାଙ୍କ ଲେଖାରେ ମଧ୍ୟବିତ୍ତ ପରିବାରର ମନସ୍ତତ୍ତ୍ୱର ପରିପ୍ରକାଶ ହେଉଥିଲା । ସେ ୧୯୮୧ ମସିହାରେ ତାଙ୍କ ଉପନ୍ୟାସ ନିଶାନ୍ତ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।